Poviem prečo strach zo smrti. 90% pacientov po infarkte, ktorí prežijú, prestanú na druhý deň fajčiť, nepotrebujú žiadne odvykacie kúry a peniaze.

Viacero zdrojov odkazuje na to, že až polovica fajčiarov pokračuje s fajčením aj po tom, čo prekonali nejaký srdcový problém. Staršia štúdia z roku 2004 preukázala, že viac ako polovica európskych fajčiarov, ktorí utrpia infarkt, operáciu bypassu alebo iný vážny srdcový problém, fajčia aj rok po udalosti. Výrok preto hodnotíme ako nepravdivý.

zdrojov odkazuje štúdia


Keď ju pán Bauer podpísal (pozn. zmluvu s Strelingstavom), podpísal aj klauzulu, že je nevypovedateľná, počas doby piatich rokov.

V archíve článkov o kauze Strelingstav košického Korzára, alebo napr. v článku denníka SME sa viacero krát uvádza, že zmluva podpísaná s firmou Strelingstav bola na dobu neurčitú, a bola nevypovedateľná do doby piatich rokov. Výrok hodnotíme ako pravdivý.

archíve článku


...máme jednu z najnižších zadlžeností...

Slovensko patrí k podpriemerne zadĺženým štátom v rámci Únie. Presne má 7. najnižší verejný dlh z EU27.

zadĺženým


V Nitre sa organizovalo 12-13 turnajov s európskou pôsobnosťou v tenise a teraz v Nitre tenis zomrel. V Nitre hrával Nadal na majstrovstvách Európy juniorov.

Nie je pravda, že tenis v Nitre "zomrel", v posledných rokoch sa v Nitre začal rozvíjať plážový tenis, v ktorom sa Nitra začala angažovať aj na medzinárodnej úrovni. V Nitre sa tiež naďalej organizuje hneď niekoľko rôznych tenisových turnajov, výrok preto celkovo hodnotíme ako nepravdivý

Família
turnajov
Slovak Beachtennis Open
reprezentovali
turnaj
ženskej extralige
prvenstvo
bulletinu


Pred minulými voľbami sme predstavili program 3 týždne ako poslední (...) My sme aj pri kandidátke sme ju predstavovali úplne úplne poslední.

Strana OĽaNO predstavila svoj volebný program 16. februára 2016. Voľby sa konali 5. marca, hnutie teda program predstavilo 18 dní pred dňom konania volieb. Okrem OĽaNO bola medzi poslednými stranami vo zverejňovaní volebného programu aj strana Sieť. Tá volebný program predstavila 28. januára. Strana SMER nepredstavila žiaden detailný volebný program, namiesto toho uviedla priority, ktorými sa chcela zaoberať. Kandidačnú listinu OĽaNO predstavilo 7. decembra 2015, a odovzdali ju len niekoľko minút pred ukončením termínu. Deň pred nimi tak urobila aj strana Sieť. Pri tohtoročných voľbách OĽaNO taktiež podávalo svoju kandidačnú listinu ako posledné. Keďže ostatné relevantné strany a hnutia predstavili svoj program a kandidačnú listinu skôr, tvrdenie Igora Matoviča hodnotíme ako pravdivé.

volebný program
konali
poslednými
volebný program
Kandidačnú listinu
niekoľko minút
urobila
tohtoročných


No, tam je zamestnanosť rádovo trikrát, štyrikrát ako vyššia (v okolí Kežmarku ako v okolí Skalice pozn.)

Dátum zverejnenia analýzy: 20.02.2012 Naspäť Nahlásiť chybu


Aj keď článok 15 odsek 1 Zmluvy o Európskej únii definuje Európsku radu len ako inštitúciu, ktorá dáva Únii potrebné podnety na rozvoj a určuje všeobecné smerovanie a priority, jej skutočná angažovanosť pri určovaní zásadných politických aj hospodárskych opatrení sa stala ďaleko výraznejšou.

Jaroslav Paška aj v tomto prípade len cituje slová zo samotného návrhu uznesenia k prerokovávanému bodu. V konsolidovanom znení (s. 11) Zmluvy o Európskej únii, sa v článku 15 ods. 1 píše: 1. Európska rada dáva Únii potrebné podnety na jej rozvoj a určuje jej všeobecné politické smerovanie a priority. Nevykonáva legislatívnu funkciu. Demagog.SK hodnotí len samotné citovanie spomínanej Zmluvy. Nehodnotí však či sa Európska rada angažuje nad rámec formálnych pravidiel. Dátum zverejnenia analýzy: 15.01.2014 Naspäť Nahlásiť chybu

návrhu uznesenia
znení


My sme dali riadny priestor na medzirezortné pripomienkové konanie, tá zmluva bola vyrokovávaná 4 roky a bola vyrokovávaná ešte za vlád Fica, tam sa začalo, veď pán Kmec si dobre pamätá. Ešte ako veľvyslanec začal o tom viesť diskusie za americkú stranu.

V začiatočnej fáze rokovaní o obrannej dohode bol premiérom ešte Robert Fico a ako veľvyslanec vo Washingtone pôsobil Peter Kmec (vtedy Smer, dnes Hlas). Ten tvrdí, že rokovaní sa osobne nikdy nezúčastnil a že konečnú verziu zmluvy predstavitelia strany Hlas už vtedy považovali za nevýhodnú pre Slovensko. Keďže z verejne dostupných zdrojov nedokážeme potvrdiť, či sa Kmec príprav obrannej dohody zúčastnil alebo nie, hodnotíme výrok ako neoveriteľný.

Medzirezortné pripomienkové konanie k návrhu obrannej dohody sa začalo 14. decembra 2021 a skončilo 4. januára 2022. Za túto dobu prišlo až 70 pripomienok. Opozícia však predkladateľom vyčítala, že pripomienkové konanie prebiehalo v období sviatkov a dovoleniek.

O obrannej dohode Slovensko s Američanmi začalo prvýkrát diskutovať v priebehu roku 2017. Prvý návrh dohody pravdepodobne z roku 2017 prenikol na verejnosť v roku 2019, kedy ho šírili najmä konšpiračné médiá. Informácie o rokovaní od roku 2017 potvrdili médiám viaceré zdroje z prostredia ministerstva zahraničia aj obrany .

Juraj Krúpa sa pre Demagog.SK vyjadril:

„Čo sa týka vyjadrenia pána Kmeca, že sa ako veľvyslanec v USA nepodieľal na príprave zmluvy, je potrebné pokladať za klamstvo. Štandardný postup v takýchto prípadoch vždy začína cez Veľvyslanectvo a samotný velvyslanec je súčasťou tohto procesu.

nezúčastnil
verziu
Medzirezortné pripomienkové konanie
prišlo
diskutovať
prenikol
potvrdili
zdroje
obrany


Vy ste odborník na DPH, veď Kali a Strapatý, to znamená vy a Počiatek, ste, tam je svedecká výpoveď o tom, že čo ste všetko robili s DPH. To sa vyšetruje.

Jaroslav Naď hovorí o kauze s vratkami DPH a výpovedi a prepise odpočutého hovoru Milana Chovanca, v ktorom ten spomína vtedajších ministrov Jána Počiatka a Roberta Kaliňáka. Tí mali podľa podozrenia podvody s DPH kryť. Prípad je síce na súde, no len čiastkový skutok – nie zodpovednosť Kaliňáka či Počiatka. Tí obvinení neboli. Podľa vyjadrenia ministerstva vnutra z minulosti polícia tvrdenia smerujúce k nim preverila a nepotvrdili sa. Keďže prípad sa síce "vyšetruje", ale zjavne nie časť, ktorá sa týka Roberta Kaliňáka, hodnotíme tvrdenie Jaroslava Naďa ako už zavádzajúce.

Naď hovorí o kauze s vratkami DPH, ktorá je spojená s Robertom Kaliňákom. Spoločnosť Tatra Trade Companion, ktorá patrila Milanovi Chovancovi, údajne okradla štát o 75 miliónov eur. Chovanec vypovedal, že podvody boli možné vďaka Smeru, vo svojich výpovediach spomínal Roberta Kaliňáka a bývalého ministra financií Jána Počiatka. Tí však po vypočutí políciou obvinení neboli .

S informáciami o Chovancovej výpovedi prišiel Trend v roku 2016, samotný prípad s podvodmi na DPH polícia rieši od roku 2007, podľa Denníka N od roku 2009. Vo výpovedí tvrdí, že Kaliňák a Počiatek mali podvody kryť a taktiež mali vybavovať veci s daňovými úradmi či s políciou. Chovanec hovoril aj o províziach pre stranu Smer.

Informácie o Kaliňákovej a Počiatkovej účasti na podvodoch pochádzali z telefonických odposluchov , ktorých obsah Chovanec pri vypočúvaní vysvetľoval. Aj keď v nich bývalí ministri nevystupovali, rozprávali sa o nich iní ľudia. Okrem Kaliňáka a Počiatka mal byť do podvodov zapletený aj regionálny šéf smeru Kubánek.

Kaliňák a Počiatek po vypočutí políciou obvinení neboli . Vtedajšie vedenie ministerstva vnútral, ktoré ale viedol Robert Kaliňák, uviedlo , že polícia tvrdenia smerujúce ku Kaliňákovi preverila a nepotvrdili sa. Investigatívny novinár Tom Nicholson mal vtedy pochybnosť, že polícia prípad riadne vyšetrila.

Pojednávania ku kauze stále trvajú , týkajú sa však čiastkového skutku, nie zodpovednosti Kaliňáka či Počiatka.

okradla spomínal neboli prišiel rieši podľa odposluchov neboli uviedlo trvajú


Dve tretiny ľudí vo voľbách povedalo, že nechceme, aby tu vládol Robert Fico.

Podobné výroky už viackrát odzneli v povolebných politických diskusiach, Demagog.Sk overoval podobný výrok od Daniela Lipšica, ktorý odznel v debate 17. apríla 2016. Na základe výsledkov parlamentných volieb z 5. marca 2016 získali 2 264 473 hlasov politické subjekty, ktoré prekročili 5 % klauzulu a prepočítal sa im ich volebný zisk na mandáty. SMER-SD z toho získal 737 481 hlasov, z čoho vyplýva, že približne dve tretiny hlasov získali iné politické subjekty. Keďže strana SMER-SD mala v osobe Roberta Fica jasného kandidáta na post premiéra, voličské hlasy odovzdané pre stranu hodnotíme ako vyjadrenie podpory vláde Roberta Fica. Výrok preto hodnotíme ako pravdivý. Samotný Fico získal vo voľbách 502 345 prednostných hlasov.

Demagog.Sk výsledkov prednostných


pri ročnom zúčtovaní príjmov môžete mať príjmy aj z činnosti, ktorú robíte na dohodu alebo na živnosť a ak tie kompletné, tie spoločné príjmy nepresiahnu istú hranicu, tak si môžete uplatniť odpočitateľnú položku zo zdravotných odvodov, ale musíte mať, a to je podmienka, musíte mať aj klasickú pracovnoprávnu zmluvu.

Kažimír referuje k novele zákona o zdravotnom poistení, ktorá bola schválená 28. novembra a do platnosti vstúpi od 1. januára 2015. Podľa nej sa zavádza odpočítateľná položka pre tých zamestnancov, ktorých mesačný príjem neprevyšuje 570 EUR. Podmienkou pre uplatnenie odpočítateľnej položky je zamestnanecký vzťah, pričom osoby, ktoré majú viacerých zamestnávateľov, alebo boli súčasne samostatne zárobkovo činnou osobou, si odpočítateľnú položku uplatnia v ročnom zúčtovaní poistného. Výrok hodnotíme ako pravdivý.

schváleného znenia


... poslednú správu o rovnosti mužov a žien, ja celkom dodnes nechápem, prečo veľká časť politického spektra v Európskom parlamente nepodporila správu o rovnosti mužov a žien ... (správa Zuber, pozn.)

Je síce otázne, čo presne znamená "veľká časť politického spektra", avšak faktom je, že proti danému návrhu hlasovala aspoň časť poslancov zo šiestich rôznych skupín a zároveň sa v každej skupine našla časť poslancov, ktorí sa zdržali (teda prakticky návrh nepodporili, pozn.). Z tohto dôvodu hodnotíme výrok ako pravdivý. Katarína Neveďalová hovorí o Správe o rovnosti mužov a žien v Európskej únii za rok 2012, ktorej hlavnou spravodajkyňou bola Ines Cristina Zuber. V tabuľke uvádzame počty poslancov, podľa spôsobu hlasovania a podľa príslušnosti k skupine (nezaradených poslancov chápeme v tomto kontexte tiež ako skupinu, pozn.). Možno povedať, že za schválenie návrhu boli celkovo tri skupiny (ALDE/ADLE, GUE-NGL a S&D), proti boli štyri skupiny (EPP, ECR, nezaradení a EFD), pričom približne polovica poslancov zo skupiny Greens/EFA hlasovala za návrh a polovica sa zdržala. Počet hlasov: SKUPINA ZA PROTI ZDRŽALI SA EPP 11 209 16 ECR 1 47 3 NI 3 22 5 EFD 0 14 10 Greens/EFA 25 2 26 ALDE/ADLE 55 0 19 GUE-NGL 28 0 4 S&D 166 4 4 Zdroj votewatch.eu Vysvetlivky skratiek: EPP Poslanecký klub Európskej ľudovej strany (kresťanských demokratov) ECR Európski konzervatívci a reformisti NI Nezaradení EFD Skupina Európa slobody a demokracie Greens/EFA Skupina zelených/Európska slobodná aliancia ALDE/ADLE Skupina Aliancie liberálov a demokratov za Európu GUE-NGL Konfederatívna skupina Európskej zjednotenej ľavice - Nordická zelená ľavica S&D Skupina progresívnej aliancie socialistov a demokratov v Európskom parlamente Dátum zverejnenia analýzy: 09.04.2014 Naspäť Nahlásiť chybu

Správe

votewatch.eu

Európski konzervatívci a reformisti

Skupina Európa slobody a demokracie


60% ľudí nezarába ani 700 eur (na Slovensku, pozn.).

Predpokladáme, že sa Peter Kažimír odvoláva na údaje publikované v júni 2011 v poslednej analýze štruktúry miezd za rok 2010 (.pdf), publikovanej Štatistickým úradom SR. Podľa nej hovorí P. Kažimír pravdu. Treba však upozorniť, že sa nejedná o celkovú populáciu ale len o zamestnancov.

analýze štruktúry miezd


Narastá nedôvera v politikov a politiku.

Podľa Eurobarometra 80 z novembra 2013, mala nedôvera v politikov a vládne inštitúcie za posledné obdobie rastúci trend v celej Európskej únii (.pdf, s.5). Nejde teda len o prípad Slovenska. Prieskum Inštitútu pre verejné otázky a agentúry Focus z novembra 2012 potvrdil, že nedôvera voči politikom z roka na rok vzrastá. Ako januári 2013 uvádza agentúra TASR, “kým v januári 2012 neoznačila meno žiadneho konkrétneho politika v rebríčku dôveryhodnosti tretina opýtaných, v novembrovom prieskume to bolo už 47 percent.” V tom istom článku sa cituje komentár, ktorý vyjadrila analytička Inštitútu pre verejné otázky (IVO) Oľga Gyarfášová na tlačovej konferencii: “Táto miera nedôvery k politikom, odráža istú skepsu, sklamanie, frustráciu z politiky a politikov ako takých." Aj správa z januára 2014, s odvolaním na IVO barometer kvality demokracie na Slovensku z novembra 2013 uvádza, že “väčšina Slovákov neverí vláde, politickým stranám ani súdom”. Trend rastúcej nedôveryhodnosti v politikov na Slovensku (ktorý médiá zaznamenávajú už vyše desiatich rokov) potvrdila aj správa Edelman Trust Barometer: jeho analýza konštatuje: “Percentá v prospech politikov z roka na rok klesajú.”

5. apríla 2013 denník SME publikoval výsledky celosvetového prieskumu Globálnej konkurencieschopnosti ( Global competitiveness report ), v ktorom pri otázke "Ako by ste ohodnotili úroveň dôvery verejnosti v etické správanie sa politikov vo vašej krajine?" Slovensko skončilo na 136. mieste zo 144 krajín so známkou 1.7 na stupnici od 1(veľmi slabá dôvera) do 7 (veľmi vysoká dôvera). Celková dôvera v politikov je teda na Slovensku skutočne veľmi nízka aj v porovnaní s inými štátmi.

Eurobarometra 80
uvádza
správa
médiá zaznamenávajú
jeho analýza
publikoval
Global competitiveness report


Kedysi sa stavali sídliská s koeficientom 1 bytová jednotka cca. 0,7 miest na parkovanie. Momentálne je ten koeficient 1,2.

Koľko parkovacích miest, respektíve stojísk pripadá na bytovú jednotku sa určuje výpočtom podľa normy STN 73 6110 " Projektovanie miestnych komunikácií ". V rovnici je zohľadnený počet odstavných a parkovacích stojísk a 4 premenné hodnoty (súčinitele). Hodnoty 0,7 a 1,2 sú zohľadnené v súčiniteli k(a) , ktorý vo vzorci udáva stupeň automatizácie. Čím vyšší je stupeň automatizácie, tým vyšší je aj súčiniteľ k(a). Podľa údajov, ktoré pre Demagog.SK dodal Slovenský ústav technickej normalizácie (SÚTN), je pri stupni automatizácie 1 : 5 súčiniteľ k(a) 0,7 a pri 1 : 2 k(a) 1,2. Dá sa teda predpokladať, že so zvyšujúcou sa automatizáciou, sa zvýši aj celkový počet parkovacích miest pripadajúcich na bytovú jednotku. Avšak spomínané hodnoty predstavujú len časť vzorca, podľa ktorého sa počet parkovacích miest určuje. Výrok preto hodnotíme ako zavádzajúci. Celkový počet parkovacích miest zohľadňuje viaceré kritériá podľa nasledovného vzorca. N = celkový počet stojísk v riešenom regióne/území/objekte, O = základný počet odstavných stojísk, P = základný počet parkovacích stojísk, k(a) = súčiniteľ vplyvu stupňa automatizácie, k(v) = súčiniteľ vplyvu veľkosti obce, k(p) = súčiniteľ vplyvu polohy riešeného regiónu/územia/objektu, k(d) = súčiniteľ vplyvu deľby prepravnej práce. Výpočet počtu parkovacích miest a jeho prvky sa viackrát upravovali - najprv v roku 2011 a neskôr v roku 2015. Dátum zverejnenia analýzy: 27.10.2018 Naspäť Nahlásiť chybu

upravovali


SMER po vstupe do vlády: zrušil zisk poisťovní z povinného poistenia

SITA , dňa 24. júla 2011: "Obmedzenie použitia zisku zdravotných poisťovní presadila bývalá vláda na čele s Robertom Ficom koncom februára 2008 . V januári tohto roka však Ústavný súd SR rozhodol, že ustanovenia nie sú v súlade s Ústavou SR a ďalšími medzinárodnými predpismi a dohovormi. "

SITA


V roku 2012 sa pomýlili (prieskumy pred voľbami na Slovensku, pozn.) o 7 až 11 %-

Prieskumy vykonané rôznymi agentúrami sa od seba občas mierne odlišujú. Niekedy to závisí od vzorky či počtu respondentov alebo od spôsobu, akým informácie získavajú. Pred voľbami v roku 2012 sa tiež objavovali isté odchýlky, ktoré však neboli také dramatické, ako to tvrdí Kaliňák, čo môžeme pozorovať v tabuľke. Výrok hodnotíme ako nepravdu.

FOCUS prieskumoch prieskume dochádzalo


Ako už bolo povedané, zdôrazňované aj ministrami, aj nemeckým a všetkými ostatnými, Európska únia si stojí za tým, že ochrana vkladov do 100 000 euro platí. Tá je v proste nemenná.

Dňa 12. 7. 2010 Európska komisia prijala balík opatrení s cieľom posilniť ochranu spotrebiteľov a zvýšiť dôveru, pokiaľ ide o finančné služby. V tomto balíku zvýšila úroveň krytia bankových vkladov na 100 000 eur v prípade krachu banky. V tlačovej správe sa tiež uvádza, že " väčšina zlepšovacích opatrení by mohla nadobudnúť účinnosť už do roku 2012 a 2013 a uplatňovala by sa vo všetkých členskýc h štátoch EÚ, ako aj v Nórsku, na Islande a v Lichtenštajnsku potom, ako by sa začlenila do Dohody o Európskom hospodárskom priestore. " Smernica 2009/14/EC (s.3) stanovuje navýšenie krytia bankových vkladov do 100 000 eur. Smernica je súčasťou právneho systému EÚ a je preto právne záväzná pre všetky štáty EÚ. V rámci napĺňania tejto smernice v máji 2011 Výbor pre ekonomické a monetárne otázky Európskeho parlamentu odsúhlasil ochranu individuálnych vkladov do 100 000 eur. Čo sa týka situácie na Cypre, 25.3.2013 bola uzavretá dohoda medzi ministrami financií v rámci eurozóny, ktorá potvrdila, že vklady do 100 000 eur (na rozdiel od vkladov, ktoré prevyšujú túto sumu) ostanú nedotknuté a pod ochranou. Toto rozhodnutie následne potvrdil a prizvukoval aj šéf Euroskupiny, Jeroen Dijsselbloem , ktorý je zároveň ministrom financií v Holandsku. Výrok Vazila Hudáka teda hodnotíme ako pravdivý. Dátum zverejnenia analýzy: 25.03.2013 Naspäť Nahlásiť chybu

balík
tlačovej správe
2009/14/EC
máji 2011
ministrami financií
Jeroen Dijsselbloem


Koncipientská aj advokátska prax je zlučiteľná so živnosťou. Nie je zlučiteľná s činnosťami, pokiaľ by bola ohrozená nezávislosť advokáta alebo jeho etika.

Podľa príslušných časových verzií zákona č. 586/2003 Z. z . o advokácii § 62 ods. 1 nebolo v čase trvania koncipientskej praxe Zuzany Čaputovej zakázané, aby mal koncipient počas koncipientskej praxi aj živnosť, v súčasnosti to takisto priamo z príslušného zákona nevyplýva, zákon priamo vylučuje len pracovný pomer a obdobný pracovnoprávny vzťah. Na posúdenie zlučiteľnosti má od roku 2013 Slovenská advokátska komora špeciálnu komisiu, ktorá udeľuje finálne stanovisko, SAK sa vyjadrila, že by dnes s najväčšou pravdepodobnosťou posúdila živnosť ako nezlučiteľnú, avšak nie je to uvedené priamo v príslušnom zákone, tak ako tvrdí aj Čaputová. Výrok hodnotíme ako pravdivý. Slovenská advokátska komora vo svojom vyhlásení uviedla: " Z dôvodu lepších možností kontroly riadneho výkonu koncipientskej praxe iniciovala Slovenská advokátska komora zmenu Zákona o advokácii s účinnosťou od 1.1. 2013, ktorou sa sprísnili podmienky výkonu koncipientúry s povinnosťou viesť denný výkaz praxe, taktiež na základe spolupráce so sociálnou poisťovňou máme možnosť kontrolovať, či koncipienti nie sú zároveň zamestnaní u iného zamestnávateľa a vytvorili sme aj už spomínanú komisiu pre zlučiteľnosť ." Opäť teda ide o zamestnanie u zamestnávateľa. Avšak SAK na inom mieste vyhlásenia uvádza: " Od Mgr. Čaputovej takouto žiadosťou nedisponujeme, v dobe jej koncipientúry však ešte komisia zriadená nebola. Je však pravdou, že ak by bola takáto žiadosť komisii doručená dnes, s veľkou pravdepodobnosťou by komisia vyslovila nezlučiteľnosť živnosti s koncipientskou praxou. " Živnosť sa však neuvádza ako kolidujúca podmienka priamo v zákone a stanovisko SAK hovorí o "veľkej pravdepodobnosti". „ Mať živnosť popri koncipientskej alebo advokátskej praxi nie je porušením zákona a nebolo to porušením zákona ani v čase, keď podľa zverejnených informácií vykonávala koncipientskú prax Zuzana Čaputová, “ uviedol pre Denník N právnik a advokát, Peter Kubina. Zákon č. 586/2003 Z. z taktiež uvádza podmienky zapísania osoby do zoznamu koncipientov: §62 Komora zapíše do zoznamu advokátskych koncipientov na návrh advokáta, verejnej obchodnej spoločnosti, komanditnej spoločnosti alebo spoločnosti s ručením obmedzeným do 15 dní toho, kto (...)

zákona

vyhlásení

uviedol

Zákon

ustanovenia

uviedla

Komisia pre zlučiteľnosť výkonu advokácie


...dnes je napríklad inflácia na úrovni nuly...

Podobný výrok sme overovali už 11. októbra 2015 . Odvtedy pribudli novšie informácie. Podľa portálu inflation.eu bola inflácia na Slovensku v mesiacoch september október na úrovni 0,06%, teda skutočne blízko nule. Rozpočet verejnej správy zas uvádza infláciu na Slovensku pre rok 2015 v hodnote -0,2%. Dátum zverejnenia analýzy: 07.12.2015 Naspäť Nahlásiť chybu

11. októbra 2015
inflation.eu
Rozpočet


Ak si pamätáte, v tom prvom roku vládnutia, keď sa škrtali o 10% stavy a platy v iných rezortoch, učiteľom na neškrtlo nič. V druhom roku, keď ostatní mali nulový nárast, učitelia dostali priemer 5,7%.

Portál sme.sk na túto tému 23. septembra 2010 napísal: "Škrty v mzdových výdavkoch predstavujú 154 miliónov eur. V priemere je to 10 percent. Menej klesnú hasičom a policajtom....Na platy si siahnu aj politici. Podľa zámerov koalície by si mali z výplatných pások odpísať v priemere viac ako desať percent"

sme.sk

tabuľku

tabuľke

pravda.sk

Aktuálne.sk

tarify


Na čom zlyhali Grécko, Španielsko a tieto krajiny? Prejedali viac ako bolo treba.

S overovaním tohto výroku si neviem dať rady. Predpokldám, že sa jedná osobný názor pána Belicu, preto som to označil ako neoveriteľné


Štrižinec: "Dodám, že vy ste (Škripek, pozn.), vy budete teraz kolegovia (s Flašíkovou-Beňovou, pozn.) ako na to tak pozerám, v tom výbore pre občianske slobody, vy dvaja, nie?" Flašíková-Beňová: "Ešte aj pán poslanec Nagy tam s nami bude a pán poslanec Csáky, ktorý sa ale chce venovať skôr téme autonómie."

Vo výbore pre občianske slobody a spravodlivosť je zo slovenskej delegácie Flašíková- Beňová SMER-SD, Jószef Nagy (Most-Híd), Branislav Škripek (OĽaNO), Pál Csáky (SMK). To či sa Csáky bude zaoberať predovšetkým otázkou autonómie, Demagog.SK neoveruje. Spolu ide o štyroch slovenských poslancov, ktorí sú vo Výbore pre občianske slobody a spravodlivosť. Výrok Dátum zverejnenia analýzy: 07.07.2014 Naspäť Nahlásiť chybu

výbore Beňová Nagy Škripek Csáky


Štát postaví približne 2000 nových nájomných bytov začínajúcich učiteľov, ktorí budú platiť iba režijný nájom...

Postavenie 2000 bytov pre začínajúcich učiteľov bolo navrhovaným opatrením, ktoré predstavil SMER-SD ako súčasť tretieho sociálneho balíčka. Po voľbách však vláda od tohto sľubu podstatne upustila. Do dnešného dňa odovzdali Kraje len niekoľko bytov, no o tom či sú v pláne i ďalšie byty nemajú odborári žiadne vedomosti. Vládny sľub teda splnený nebol a výrok z tohto dôvodu posudzujeme ako nepravdivý.

predstavila
avizoval
vysvetlil
Televízia Markíza
účel
vybraní
Pokračovať


Zamestnanci justície budú mať zvýšený plat (v roku 2017, pozn.) (...) plus pracujeme so sumou 30 eur na mesiac ako s niečím, čo bude stabilnou súčasťou ich príjmu.

Zamestnanci justície si v roku 2017 prídu na vyššie platové ohodnotenie, a to vďaka valorizácii miezd zamestnancov štátnej a verejnej správy. 30-eurový príplatok bol realitou už v roku 2016 . Ministerka Žitňanská prisľúbila ponechať tento príplatok aj v roku 2017. Výrok hodnotíme ako pravdivý. Rozpočet slovenskej justície dostal od Ministerstva financií pre rok 2017 finančnú injekciu vo výške 40 miliónov . Ministerka spravodlivosti Žitňanská avizovala, že jedna z troch hlavných oblastí, kam chce tieto zdroje smerovať je úprava platov. Ministerstvo spravodlivosti v rozpočte pre rok 2017 ( .pdf , s.3) vyhradilo celkovo na "mzdy, platy, služobné príjmy a ostatné osobné vyrovnania" 189 411 266 eur. V rozpočte na rok 2016 ( .pdf , s.3) bolo na túto kategóriu vyhradených 174 517 052 eur. Úprava platov zohľadňuje predpokladané úpravy platov sudcov podľa vývoja priemernej nominálnej mesačnej mzdy v národnom hospodárstve a tiež úpravy platov štátnych zamestnancov, zamestnancov pri výkone práce vo verejnom záujme a služobných príjmov príslušníkov Zboru väzenskej a justičnej stráže (ZVJS) na základe valorizácie miezd v štátnej správe. Mzdy zamestnancov justície sa totiž pre rok 2017 nezvyšovali vďaka osobitnému zákonu o odmeňovaní zamestnancov justície. Nový zákon o justičnej službe bude podľa ministerky Žitňanskej prijatý až po analýze situácie v slovenskom súdnictve. Platy v justícii narástli vďaka valorizácii platov v celej štátnej správe. Mzdy štátnych a verejných pracovníkov sa pre rok 2017 zvýšili o 4 % . 30-eurový mesačný príplatok je v súčasnosti určený na preklenutie obdobia, kým nebude prijatý zákon o justičnej službe. Podľa tlačovej správy Odborového zväzu justície z minulého roka bol priemerný plat v justícii približne 700 eur v hrubom. Priemerná nominálna mzda v slovenskom hospodárstve bola v roku 2016 na úrovni 912 eur. Dátum zverejnenia analýzy: 09.04.2017 Naspäť Nahlásiť chybu

vyššie
2016
ponechať
40 miliónov
.pdf
.pdf
Úprava platov
zákon
štátnej
4 %
príplatok
700 eur
912


V roku 2011, keď bola katastrofa v Ajke s takým istým červeným kalom, sme dokonca spoločne s organizáciou Greenpeace sme vtedy vyzvali aj maďarskú vládu, aby začala riešiť.

Bývalý minister životného prostredia J. Nagy si pomýlil názov obce, v ktorej bol v roku 2011 problém z odkaliskom červeného kalu. Táto obec sa volala Almásfüzitő. Minister ako aj Greenpeace na problematický stav tohto odkaliska reagovali. V Ajke sa udiala ekologická katastrofa súvisiaca s červeným kalom v roku 2010. Výrok vzhľadom na zámenu obcí hodnotíme ako zavádzajúci. Ekologická katastrofa v maďarskej Ajke sa udiala v októbri 2010 , keď sa po prudkých dažďoch pretrhla hrádza na odkalisku, pričom sa približne 1 milión metrov kubických červeného kalu dostalo do životného prostredia. Greenpeace kritizoval maďarskú vládu za katastrofu v Ajke a považoval reakciu vlády za nepostačujúcu. V roku 2011 pripravilo Ministerstvo životného prostredia zákon o envirozáťažiach, ktorý bol reakciou na katastrofu v Ajke. V roku 2011 boli podobné problémy s odkaliskom s červeným kalom pri obci Almásfüzitő, keď odbery Greenpeace z koryta Dunaja potvrdili únik nebezpečných látok. Greenpeace žiadal zodpovedné maďarské úrady, aby zabezpečili ukončenie prevádzky nebezpečného odkaliska. V decembri 2011 minister životného prostredia József Nagy reagoval na situáciu odkaliska Almásfüzitő zaujímal sa o situáciu a žiadal maďarského ministra o vysvetlenie. "Ministerstvo životného prostredia SR problematiku odkaliska Almásfüzitő eviduje a zaoberá sa ňou. "Od jesene, keď Greenpeace informovala verejnosť o probléme, minister József Nagy obratom oslovil maďarského ministra rozvoja vidieka, Sándora Fazekasa so žiadosťou o vysvetlenie ," uviedla hovorkyňa ministerstva životného prostredia Beatrice Hudáková. Z pohľadu oficiálnych informácií, ktoré má MŽP SR k dispozícii, podľa Hudákovej nie je dôvod na paniku, ale určite na ostražitosť. "Ministerstvu nie je ľahostajné, čo sa deje s týmto odkaliskom. Aj keď je na území Maďarskej republiky, treba povedať, že environmentálne záťaže nepoznajú hranice. Môže tu byť hrozba nielen znečistenia Dunaja, ale aj podzemnej vody a teda aj zdravia občanov, predovšetkým z južného Slovenska," dodala hovorkyňa." Dátum zverejnenia analýzy: 10.06.2013 Naspäť Nahlásiť chybu

Ekologická katastrofa
2010
Greenpeace
pripravilo
2011
reagoval


Nezabúdali sme na dôchodcov, zvýšili sme vianočný dôchodok pre tie nižšie príjmové kategórie, ale aj limit na lieky pre zdravotne postihnutých, dôchodcov atď.

O zvyšovaní vianočného príspevku pre dôchodcov s nižšími dôchodkami sme informovali v relácii O päť minút dvanásť zo 4. marca 2012: Dokument (RTF) Sociálnej poisťovne vysvetľuje, že suma a teda aj výpočet vianočného príspevku sa oproti minulým rokom mení a stáva sa tak adresnejším. Nárok na výplatu príspevku má ten dôchodca, ktorý má nárok na výplatu svojho dôchodku za mesiac december, má bydlisko na území SR a suma jeho dôchodku v decembri nepresahuje 60% priemernej mesačnej mzdy SR, tj. 461,40 eur . Rovnaké pravidlá platili aj pred zmenou. Novinkou je výpočet výšky príspevku. Oproti roku 2010, kedy sa k dôchodkom zaradeným do ôsmich pásiem poskytoval vianočný príspevok v ôsmich sumách, sa vianočný príspevok v roku 2011 poskytne v závislosti od konkrétnej sumy dôchodku. Zákonom č. 242/2011 Z. z., ktorý novelizoval zákon o vianočnom príspevku, sa odstránili „pásmové rozpätia“ v snahe predísť situáciám, v ktorých dôchodok z dôvodu malého prekročenia pásmového rozpätia prechádzal do iného pásma, v ktorom sa vianočný príspevok poskytol v nižšej sume. To, aké sumy vianočného príspevku sa k dôchodkom vyplácali v roku 2010, uvádza nasledujúca tabuľka:

Suma dôchodku

Suma vianočného príspevku v roku 2010

do 186,20 EUR

66,39 EUR

186,30 EUR – 223,40 EUR

62,69 EUR

223,50 EUR – 260,60 EUR

58,95 EUR

260,70 EUR – 297,80 EUR

55,23 EUR

297,90 EUR – 335,10 EUR

51,50 EUR

335,20 EUR – 372,30 EUR

47,78 EUR

372,40 EUR – 409,50 EUR

44,06 EUR

409,60 EUR – 446,70 EUR

40,34 EUR

O päť minút dvanásť
Dokument
O päť minút dvanásť
Pravda
spoluúčasti


Ale ja som ich navrhoval, ja som Roberta Fica presviedčal, aj po prvom období, aby sme išli do predčasných volieb, prosil som ho...

Z vyjadrení Andreja Danka vyplýva, že po vražde Jána Kuciaka a Martiny Kušnírovej diskutovali v koalícii aj o možnosti predčasných volieb. Z verejných zdrojov však nie je možné potvrdiť, že Andrej Danko „prosil” a „presviedčal” Roberta Fica, aby strany predčasné voľby podporili. Demagóg.SK sa na to pýtal aj predsedu Smeru - na email však neodpovedal. Žiaden dôkaz pre svoje tvrdenie nedodal ani Andrej Danko. Hodnotíme ho preto ako neoveriteľné.

diskutovali


Preto napríklad prvých 24 hodín, migranti, ktorí prídu do Maďarska, 40 % odchádza v prvých 24 hodinách a do týždňa odíde 80 % žiadateľov o azyl z Maďarska.

Kaliňák vo výroku uvádza, že Maďarsko nie je žiadanou konečnou krajinou pre migrantov, a tí preto odchádzajú ďalej na západ. Dostupné údaje potvrdzujú, že Maďarsko je vzhľadom na svoju geografickú polohu tranzitnou krajinou pre migrantov, nie sú však dostupné odhady venujúce sa dĺžke pobytu migrantov na území tohto štátu. Čo sa týka druhej časti výroku, podielu žiadateľov o azyl, ktorý do týždňa opustia Maďarsko, taktiež nie sú dostupné údaje, ktoré by toto číslo potvrdzovali alebo vyvracali. Treba však poznamenať, že podľa platných zásad EÚ môžu cudzinci žiadať o azyl len v tej krajine, cez hranice ktorej vstúpili do Únie. V prípade že osoba podá žiadosť o azyl v jednej z členských krajín, nemôže následne žiadať o azyl v ďalších, ako nepriamo naznačuje Kaliňák. Opustiť Maďarsko tak azylanti môžu len smerom von z Únie. Vzhľadom na nedostupnosť potrebných údajov výrok hodnotíme ako neoveriteľný. Maďarsko je svojou polohou (pdf s.3) na hraničným štátom EÚ. Je blízke aj krajinám bývalej Juhoslávie, odkiaľ sú časté prísuny migrantov, čím sa stáva prestupným miestom. Maďarsko má na svojom území záchytné zariadenia pre dlhodobých migrantov s kapacitou 770 miest. V Maďarsku bolo v roku 2012 zadržaných v imigračnej väzbe 1424 utečencov, pričom 1266 požiadalo o azyl. V tom istom roku požiadalo o medzinárodnú ochranu 2155 utečencov, prevažne z Afganistanu. Nie sú však dostupné údaje o tom, ako dlho zotrvali na území Maďarska. Hodnota 80 % bola nedávno spomenutá vo vyjadrení maďarského ministra Jánosa Lazára ohľadom súčasnej situácie v Stredomorí. Ten uviedol, že v prípade, že by Maďarsko mohlo o týchto migrantoch rozhodovať samostatne, 80 % z nich by vrátilo do domovských krajín, nakoľko nepochádzajú z oblastí s vojenským konfliktom. Dátum zverejnenia analýzy: 01.06.2015 Naspäť Nahlásiť chybu

platných polohou má spomenutá


A vtedy povedala (pozn. Iveta Radičová) veľmi jasne... a nebudeme zvyšovať dane, ale tri dni po voľbách to už samozrejme neplatilo.

Nepodarilo sa nám nájsť konkrétny záznam z relácie, ale o tom, že SDKÚ nebude zvyšovať dane, hovorí napríklad aj vo svojom volebnom programe. Vláda dočasne zvýšila sadzbu DPH na 20%.

volebnom


Si zoberte, že pán minister Kažimír navrhol, aby sa odpisy na nevýrobné, na administratívne budovy zdvojnásobili z 20 na 40 rokov.

Po ukončení pripomienkového konania bola novela zákona o daní z príjmov schválená na rokovaní vlády 20. augusta 2014 v upravenom znení. Návrh z dielne Ministerstva financií SR zavádza viacero zmien daňovom systéme, medzi ktorými sa odpisy na nevýrobné a administratívne budovy zdvojnásobila z 20 na 40 rokov. Výrok preto hodnotíme ako pravdivý. V novele zákona sa zaviedlo šesť odpisových skupín (.pdf, s. 3), kde sa do šiestej odpisovej skupiny zaraďujú bytové budovy, budovy pre administratívu, vzdelávanie, zdravotníctvo a ostatné nebytové budovy. Odpisy sa na tieto objekty zdvojnásobili z pôvodných 20 na 40 rokov.

šesť odpisových skupín
Odpisy


Tieto normy (vyhláška o pečive - dopekance, vyhláška o mäsových výrobkoch, pozn.) ministerstvo dalo normálne na medzirezortné pripomienkové konanie.

Obe normy, vyhláška o pečive a vyhláška o mäsových výrobkoch, boli Ministerstvom pôdohospodárstva za pôsobenia Z. Simona dodané na štandardné medzirezortné pripomienkové konanie. Vyhláška o pečive, ktorú spomína exminister Simon, je Vyhláška Ministerstva pôdohospodárstva a rozvoja vidieka Slovenskej republiky o jedlom obilí a výrobkoch z obilia. Materiál bol v medzirezortnom pripomienkovom konaní prerokovaný od 16. februára 2012 do 7.marca 2012. Táto norma zadefinovala čo je pekáreň (§2, e.) a tiež definovala čo je dopečený výrobok (§ 4, (8)) tzv. dopekanec. Vyhláška o mäsových výrobkoch sa do medzirezortného pripomienkového konania dostala 28. februára 2012, ktoré bolo ukončené 19. marca 2012. Táto norma definovala presnejšie mäsové výrobky a ich zloženie či dokonca tvar.

Vyhláška o pečive,
Vyhláška o mäsových výrobkoch


Na základe aktuálnych skutočností ani 19%-tná daň nezaručovala štátu príjem, s ktorým počítal a museli sme prehodnotiť výnos dane z právnických osôb za rok 2011 o skoro 100 miliónov eur.

Výrok Petra Pelegriniho hodnotíme ako pravdivý, pretože výber dane z príjmov právnických osôb minulý rok o skoro 100 miliónov nižší, ako bol predpokladaný výnos.

Na telo
daňovej prognózy


A pýtam sa aj k tej vile, áno, pýtam sa, keď som ja, predseda parlamentu riešil vilu pre predsedu Národnej rady, tak som kúpil od štátu. Aj to vaša televízia klame, pretože vila predsedu Národnej rady sa za 2,5 milióna kúpila od štátu a ja sa pýtam, prečo pán Eštok nezobral z Ministerstva zahraničných vecí, kde je 10 takých víl a prečo kupovali novú vilu. A ja viem, ja viem zodpovedne, že tá vila smeruje k prezidentovi, ale jemu sa to nepáči, keď to poviem.

Kancelária Národnej rady SR v roku 2019, teda v čase, keď bol Andrej Danko predsedom parlamentu, kúpila od štátnej akciovej spoločnosti Správa služieb diplomatickému zboru vilu na Gorazdovej ulici za 2,6 milióna eur. V júni 2025 kúpilo ministerstvo vnútra pod vedením Matúša Šutaja Eštoka vilu na Mudroňovej ulici neďaleko Bratislavského hradu od súkromníka. Suma, za ktorú ju ministerstvo kúpilo, nie je známa, avšak analytici cenu nehnuteľnosti odhadujú okolo 2,5 milióna eur. Akciová spoločnosť Správa služieb diplomatickému zboru, ktorej jediným akcionárom je ministerstvo zahraničných vecí, síce vlastní 17 nehnuteľností, medzi nimi však iba šesť víl, a nie desať, ako tvrdí podpredseda parlamentu. Ministerstvo vnútra zároveň zrejme nemalo možnosť odkúpiť všetky z nich, pretože tri z nich v súčasnosti využívajú zahraničné ambasády. Výrok Andreja Danka preto hodnotíme ako zavádzajúci.

Vila pre predsedu Národnej rady SR

V roku 2019 Kancelária Národnej rady Slovenskej republiky odkúpila od štátnej akciovej spoločnosti Správa služieb diplomatickému zboru vilu na Gorazdovej ulici v Bratislave za 2,6 milióna eur. Nákup vily vyplynul z uznesenia vlády z júla 2019, ktoré dávalo ministrovi zahraničných vecí za úlohu zabezpečiť bývanie pre najvyšších ústavných činiteľov. Na základe uznesenia tak prebehol nielen nákup vily na Gorazdovej ulici, ale aj vily na Mudroňovej ulici (. pdf , s. 1-2) Tá mala slúžiť na bývanie predsedu vlády a Úrad vlády SR ju takisto odkúpil od štátnej akciovky Správa služieb diplomatického zboru.

Vila na Gorazdovej ulici, ktorú odkúpila Kancelária národnej rady, predtým slúžila ako rezidencia japonského veľvyslanca. Ide o trojposchodovú budovu s rozlohou 418 štvorcových metrov, ku ktorej patrí pozemok s rozlohou 1418 štvorcových metrov. Vtedajší predseda Národnej rady SR Andrej Danko vopred avizoval , že vo vile bývať nebude. Nebývali v nej ani jeho nástupcovia vo funkcii Boris Kollár a Peter Pellegrini.

Po atentáte na premiéra Fica sa ministerstvo vnútra pod vedením Matúša Šutaja Eštoka rozhodlo riešiť otázku bezpečného bývania troch najvyšších ústavných činiteľov. V súčasnosti tak vila prechádza rozsiahlou rekonštrukciou, ktorá má podľa zverejnených zmlúv celkovo stáť takmer 1,8 milióna eur, v rámci ktorej v nehnuteľnosti pribudli bezpečnostné prvky. Menilo sa však aj vybavenie interiéru či vzduchotechnika, vila bola zateplená a má novú omietku. Súčasťou rekonštrukcie bol aj nákup luxusného nábytku, napríklad knižnice za 10 800 eur, dvoch krbov dokopy za takmer 15 000 eur či wellness zóny so saunou. Nie je pritom jasné, komu vila bude slúžiť. Súčasný predseda národnej rady Richard Raši totiž pre denník SME povedal , že vilu využívať neplánuje.

Vila kúpená ministerstvom vnútra

Koncom septembra priniesla STVR informáciu, že ministerstvo vnútra v júni kúpilo zrekonštruovanú vilu na Mudroňovej ulici. Ide o rodinný dom v lukratívnej lokalite neďaleko Bratislavského hradu, ktorého hodnota je podľa odhadu hlavného analytika Realitnej únie SR Vladimíra Kubrického okolo 2,5 milióna eur. Vilu ministerstvo kúpilo od súkromného vlastníka, kúpna cena nebola zverejnená, nakoľko ministerstvo sa odvolalo na výnimku v zákone o slobodnom prístupe k informáciám.

Podľa STVR je vila pravdepodobne určená pre prezidenta Slovenskej republiky. Minister vnútra Šutaj Eštok potvrdil , že rezidencia má byť určená pre jedného z troch najvyšších ústavných činiteľov, nekonkretizoval však, pre ktorého. Prezident Pellegrini avizoval , že sa do vily presťahovať nechystá.

Vily ministerstva zahraničných vecí

Nehnuteľnosti, ktoré spadajú pod ministerstvo zahraničných vecí, vlastní a spravuje akciová spoločnosť Správa služieb diplomatickému zboru, ktorej jediným akcionárom je Ministerstvo zahraničných vecí a európskych záležitostí SR. Vo svojom portfóliu má táto spoločnosť v súčasnosti 17 nehnuteľností primárne v centre Bratislavy. Sú medzi nimi bytové domy, administratívne budovy aj vily - tých však nie je desať, ako hovorí Andrej Danko, ale len šesť. Tri z nich navyše v súčasnosti využívajú zahraničné ambasády - vilu na Mudroňovej 47 využíva veľvyslanectvo Južnej Kórey, vilu na Holubyho 11 veľvyslanectvo Turecka a vilu na Somolického 1 kubánska ambasáda. V máji 2025 od tejto spoločnosti ministerstvo vnútra odkúpilo inú vilu v blízkosti Bratislavského hradu.

odkúpila
dávalo
pdf
slúžila
patrí
avizoval
Nebývali
rozhodlo
stáť
pribudli
Menilo
bol
povedal
priniesla
kúpilo
odvolalo
určená
potvrdil
avizoval
je
má
vily
využíva
Holubyho 11
Somolického 1
odkúpilo


To je taký typický príklad, ešte pred koncom vlády Roberta Fica v roku 2010 pred voľbami vtedajší minister hospodárstva Ľubomír Jahnátek intervenoval (v prípade Komárňanských lodeníc, pozn.) tú situáciu, zhodou okolností som poznal a malo dôjsť k refinancovaniu cez Eximbanku, už nakontrahovaných lodí a potom jednoducho ten proces sa počas vašej vlády akoby zastavil.

Podľa tlačovej správy Ministerstva hospodárstva SR sa vláda Roberta Fica v uvedenej problematike angažovala a dňa 2. júla 2009 vtedajší minister hospodárstva Ľubomír Jahnátek navštívil Slovenské lodenice Komárno (SLKB). Zvara a Bošjak v tlačovej správe uvádzajú, že Jahnátek sa k danej problematike vyjadril nasledovne: „Vláda sa začala intenzívne zaoberať, týmto problémom. Nechali sme si predstaviť obchodný a investičný plán spoločnosti, z ktorého vyplynulo, že táto spoločnosť má budúcnosť. Problém je v súčasnosti s prefinancovaním už zakontrahovaných lodí. Preto sa dohodlo, že vláda zvýši prostredníctvom Eximbanky úverovú angažovanosť v tejto spoločnosti, čo umožní naplniť obchodný plán spoločnosti pre roky 2009-2010 v počte cca 8 nových lodí. To v konečnom dôsledku bude znamenať, že spoločnosť nebude musieť prepúšťať“. Prípadom SLKB sa zaoberala aj súčasná vláda. Ako uvádza agentúra SITA v marci 2012:" Prijatým uznesením sa povedalo len toľko, že Eximbanka sa má zaoberať týmto bodom a má nájsť riešenia, ako by sa lodeniciam mohlo pomôcť, keďže ide o významný subjekt v regióne južného Slovenska," povedal odchádzajúci štátny tajomník ministerstva hospodárstva Kristián Takáč. "Máme záujem, aby výroba v tomto podniku pokračovala," skonštatoval minister pôdohospodárstva Zsolt Simon." Nie je teda pravda, že by sa vláda týmto problémom nezaoberala. Problémom, ale bolo skôr váhanie Eximbanky na poskytnutie úveru. Problémy s poskytnutím úveru boli aj v minulosti (napr 2002 ) avšak úver nakoniec bol odsúhlasený.

správy marci štátny 2002


…v prvom roku obrazne z toho dlhu 250 eur sa snažíme ho znížiť o sto a priamy dopad tých zákonov a balíka na občana je 9 eur na ten priemerný príjem.

Podľa analýzy Inštitútu finančnej politiky MF SR by sa tzv. vládny záchranný balíček prejavil na priemernej domácnosti znížením disponibilného príjmu o 9,3 eura (s.2).

analýzy


My sme zaviedli ochranný limit na doplatky pre dôchodcov, nízko príjmových a pre zdravotne ťažko postihnutých vo výške 30, respektíve 45 euro za kvartál.

V. Novotný správne uvádza, že vláda I. Radičovej prijala zákon o rozsahu a podmienkach úhrady liekov, zdravotníckych pomôcok a dietetických potravín, ktorého súčasťou boli aj uvedené ochranné limity pre dôchodcov a zdravotne postihnutých. Poslanci 13. septembra 2011 schválili zákon o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia, zákon č. 363/2011 . Schválili aj nový zákon č. 362/2011 o liekoch a zdravotníckych pomôckach. SITA, (10. októbra 2011): "Poslanci prostredníctvom schválenia zákona urobili aj zmenu v preplácaní doplatkov pre dôchodcov a zdravotne postihnutých. Do limitu sú odvtedy zakotvené všetky lieky, ktoré sú zaradené do kategorizačného zoznamu liekov. Dôchodcovia zaplatia za štvrťrok maximálne 45 eur a zdravotne postihnutí maximálne 30 eur. Akékoľvek ďalšie doplatky im preplatí zdravotná poisťovňa. Do limitu sa však započítavajú iba najlacnejšie lieky." Zákon č. 363/2011 , § 4 Limit spoluúčasti presne hovorí: (3) Limit spoluucasti vo vyske a) 30 eur sa vztahuje na poistenca , ktory je k prvemu dnu kalendarneho stvrtroka 1. drzitelom preukazu fyzickej osoby s tazkym zdravotnym postihnutim alebo preukazu fyzickej osoby s tazkym zdravotnym postihnutim so sprievodcom, 2. poberatelom invalidneho dochodku,5) invalidneho vysluhoveho dochodku 6) alebo 3. invalidny a nevznikol mu narok na invalidny dochodok , b) 45 eur sa vztahuje na poistenca , ktory k prvemu dnu kalendarneho stvrtroka 1. je poberatelom starobneho dochodku , dochodku z vysluhoveho zabezpecenia policajtov a vojakov 6) vo veku ustanovenom na vznik naroku na starobny dochodok, dochodku z ineho clenskeho statu, Norska, Lichtenstajnska, Islandu, Svajciarska, ak nie je poisteny v tomto state, nie je poberatelom dochodku z tretieho statu, alebo 2. dovrsil dochodkovy vek a nevznikol mu narok na starobny dochodok , Dátum zverejnenia analýzy: 05.11.2012 Naspäť Nahlásiť chybu

zákon č. 363/2011
zákon č. 362/2011
363/2011


Ale ja som povedal úplne jasne, povedal som, že voliči SDKÚ-DS budú voliť štyroch kandidátov, dokonca som to povedal úplne na samom začiatku. A to sú moje slová nie že teraz niekedy, to sú moje slová ešte z decembra.

V decembri 2013, keď SDKÚ-DS vyjadrilo svoju podporu Pavlovi Hrušovskému. Následne až štyri dni pred voľbami Frešo hovoril, že voliči SDKÚ-DS budú voliť niekoho zo štyroch kandidátov. SDKÚ-DS následne mobilizovala na voľby bilbordmi s heslom "Ide o veľa", čo bolo heslom M. Kňažka. V. Novotný podpredseda SDKÚ-DS ešte koncom februára hovoril , že Hrušovský by mal zvážiť podporu iného kandidáta. O tom, že voliči budú voliť štyroch kandidátov hovoril až pár dní pred voľbami. V decembri hovoril o podpore jedného kandidát - Hrušovského. Výrok hodnotíme ako nepravdivý.

heslom hovoril yhlásenie vyjadril


...pretože Grécko si neplní svoju domácu úlohu pri ochrane hraníc. A Nemci si neplnia svoju domácu úlohu pri Dublinskom protokole. Jednoducho to sú veci, kde krajiny porušovali zákon a teraz oni porušovali a teraz od nás žiadajú, aby my sme dodržiavali ich nejaké rozhodnutie, v ktorom nás prehlasovali (kvótny systém, pozn.).

Na monitorovaní gréckych hraníc sa okrem vlastného gréckeho programu pre bezpečnosť hraníc podieľa do určitej miery cela EÚ s agentúrou Frontex. Je zavádzajúce tvrdiť, že Grécko pri obrovskom nápore, ktorý je naňho vyvíjaný od vypuknutia utečeneckej krízy, si neplní svojú "domácu úlohu" pri ochrane hraníc, keď táto úloha je takisto zodpovednosťou EÚ ako celku. Taktiež je zavádzaním tvrdiť, že Nemecko si neplní svoju úlohu pri Dublinskom nariadení, ktoré umožňuje z humanitárnych dôvodov na žiadosť iného členského štátu alebo z vlastného rozhodnutia z akéhokoľvek dôvodu, na seba prevziať žiadateľov o azyl a posúdiť ich žiadosti o medzinárodnú ochranu. Spôsob hlasovania, ktorým sa rozhodlo o migračných kvótach, bol zavedený prijatím Lisabonskej zmluvy, za ktorú hlasovalo aj Slovensko v roku 2008 (vládna koalícia Smer-SNS-HZDS). Výrok hodnotíme ako zavádzajúci. Grécke hranice sú monitorované agentúrou Frontex už od roku 2009-2010. Okrem ochannného programu Frontex Poseidon vytvorila aj grécka vláda svoje programy na ochranu svojich hraníc, preto nemožno jednoznačne povedať, že by Grécko nespĺňalo svoje úlohy. Je pravdou, že od začiatku roku 2015 do októbra vstúpilo do Európy stredomorskou a balkánskou trasou vyše pol milióna ľudí. Štáty EÚ a Schengenského priestoru spolupracujú pri ochrane vonkajších hraníc a preto ochrana talianskej či gréckej hranice je do určitej miery vecou všetkých členských štátov EÚ a Schengenu. Tie má na starosti agentúra FRONTEX . V súvislosti s rozpočtom FRONTEX-u sa však hovorí o podfinancovaní , čiže vyčlenení nedostačujúceho množstva prostriedkov, čo je otázka týkajúca sa všetkých členských štátov. Pod Dublinským nariadením (Dublin III) sa myslí nariadenie prijaté 26. júna 2013 Európskym parlamentom a Radou, ktoré stanovuje kritéria a postupy pre určovanie členského štátu, ktorý je potom zodpovedný za posúdenie žiadosti o azyl. V auguste 2015 bolo Nemeckým federálnym úradom pre migráciu a utečencov pozastavené Dublinské nariadenie, čo malo odľahčiť hraničné krajiny od prílevu utečencov. Pozvaní boli len utečenci (Sýrčania), ktorí sa v tej dobe nachádzali na území EÚ, čo bolo následne mnohokrát dezinterpretované. Každý členský štát môže z humanitárnych dôvodov na žiadosť iného členského štátu alebo z vlastného rozhodnutia z akéhokoľvek dôvodu, na seba prevziať žiadateľov o azyl a posúdiť ich žiadosti o medzinárodnú ochranu. Nemožno tým pádom jednoznačne povedať, že by Nemci sabotovali dohody. Reforma hlasovania v Lisabonskej zmluve zaviedla nový systém dvojitej väčšiny – to znamená, že pre schválenie právneho aktu bude po roku 2014 potrebných 55% členských krajín (15), ktoré reprezentujú 65% obyvateľov EÚ. Na jar roku 2008 schválil slovenský parlament ústavnou väčšinou Lisabonskú zmluvu. Pri vláde bola koalícia Smer-SNS-HZDS.

FRONTEX
podfinancovaní
Dublinským nariadením
nariadenie
môže
zaviedla
bola


Tak musíme povedať, že samozrejme, túto otázku minulý rok (potravinovej pomoci sociálne slabším pozn.) otvorila a dá sa povedať aj odsúhlasila Smer, vtedy ešte ako vládna strana.

SME.sk : "O zapojenie sa do programu žiadal za Ficovej vlády Vladimír Chovan (HZDS). 'Je to pravda, ale nie je to nic nové. V rámci intervencných nákupov v Európskej únii štáty využívajú nákupy na podporu najchudobnejších vrstiev obyvatelov,' povedal. Jedná sa o 45 000 ton obilia, ktoré by malo byt k dispozícii na rok 2011." List, v ktorom Ministerstvo pôdohospodárstva o túto pomoc žiada, má uvedený dátum 12. január 2010. Zdroj: sme.sk Je otázne, ci túto tému otvorila a odsúhlasila strana Smer-SD, kedže v case požiadania o zapojenie sa do programu potravinovej pomoci nebol Stanislav Becík, ale jeho nástupca Vladimír Chovan, ktorý bol nominantom HZDS. Preto tento výrok hodnotíme ako neoveritelný.

SME.sk

sme.sk


Pre každého, čo vlastných občanov Slovenskej republiky najviac trápi. Mňa osobne a vy to dobre viete, ja som nikdy za počas desiatich rokov, čo som v politike, nevyužil, nezneužil poslanecký preukaz alebo akýkoľvek preukaz ústavného činiteľa a nepotreboval som to.

O tom, že by Dušan Čaplovič niekedy zneužil poslaneckú imunitu sme nenašli žiadne informácie. Toto tvrdenie preto považujeme za pravdivé- ak nás vie niekto odkázať na informácie dokazujúce opak, radi hodnotenie zmeníme.


Hovorili sme o tom, že treba chrániť tých slabších, menších a ja poviem iba jednu vec. My sme 3 roky predkladali návrh zákona o ochrane subdodávateľov. Neprešiel.

Podľa archívov NR SR skupina poslancov okolo Jána Figeľa (KDH) podala návrh zákona o ochrane subdodávateľov pri verejnom obstarávaní prvýkrát v auguste 2012. Výrok preto hodnotíme ako pravdivý.

NR SR
návrh


Firmy, ktorých sa výrok týka, začali svoju činnosť v roku 2010. Chudík ako spoločník, spolu s konateľom a spoločníkom Františkom Závackým však vstúpili do firiem v januári 2011. Výrok hodnotíme ako pravdivý. Predmetný výrok (výrok je z 3. apríla 2017) sa týka dvoch firiem (1 FVE Humenné, s.r.o. a 2 FVE Humenné, s.r.o.), v ktorých má predseda PSK Chudík podiel. Poslanec NRSR Pčolinský (Sme rodina ) tvrdí, že firmy získali od štátu dotáciu 11 miliónov EUR. Dotáciu mal schváliť nominant Smeru na poste šéfa Úradu pre reguláciu sieťových odvetví (ÚRSO), Jozef Holjenčík, v roku 2013. Chudík sa bráni konštatovaním, že o dotáciu sa nejednalo, keďže " ide o obchodný vzťah s Východoslovenskou distribučnou spoločnosťou v súvislosti s dodávkou energie z obnoviteľných zdrojov. Nie je to nič nekalé, VSD uvedeným firmám platí tak ako ostatným fotovoltaickým elektrárňam,“ zdôraznil. Podľa FinStatu bola firma 1 FVE Humenné, s.r.o.založená 9. novembra 2010 (zakladatelia Milan Kušmírek (Spoločník, Konateľ) s výškou vkladu: 1 250 €, Ľubomír Jakubčák (Spoločník, Konateľ) s výškou vkladu: 1 250 € a TATRAMARKET POPRAD, s.r.o. (Spoločník) s výškou vkladu: 2 500 €). Firma 2 FVE Humenné, s.r.o. bola založená 1. decembra 2010 (zakladatelia Milan Kušmírek (Spoločník, Konateľ) s výškou vkladu: 1 250 € ,Ľubomír Jakubčák (Spoločník, Konateľ) s výškou vkladu: 1 250 € , Realitná Poprad, s.r.o. (Spoločník) s výškou vkladu: 2 500 €) . Zmena osôb v rámci firiem nastala zhodne k 18. januáru 2011 , kedy do firiem vstúpili MUDr. Peter Chudík s výškou vkladu: 2 500 € - do 1 FVE Humenné aj 2 FVE Humenné, a František Závacký (Spoločník, Konateľ) s výškou vkladu: 2 500 €- do 1 FVE Humenné aj 2 FVE Humenné. Ďalšia zmena zápisu nastala v 1 FVE Humenné k 15. aprílu 2011, kedy FinStat zaregistroval nasledujúce zmeny: zmena základného imania na 850 000 € z hodnoty 5 000 € a zmena vkladu osôb: MUDr. Peter Chudík (Spoločník) s výškou vkladu: 425 000 € a František Závacký (Spoločník, Konateľ) s výškou vkladu: 425 000 €. Dátum zverejnenia analýzy: 18.07.2017 Naspäť Nahlásiť chybu

výrok výrok získali bráni FinStatu Firma FinStat


O tých projektoch na cestách prvej triedy sme nielen že komunikovali, ale veľmi konkrétne diskutovali priamo na Národnom monitorovacom výbore. Vtedy v decembri v Košiciach za rok 2011.

Záznam z VIII. zasadnutia Monitorovaceho výboru pre Operačnný program Doprava 2007-2010 potvrdzuje výrok J. Figeľa. Prezentovanie a diskusia s Národným monitorovacím výborom prebehla 15.-16. decembra 2011 v hoteli Yasmin v Košiciach. Na tomto zasadnutí prebehla diskusia a prezentovanie projektov ciest 1. triedy, ako aj informácia o prealokovaní zdrojov z rýchlostných ciest do výstavby a modernizácie ciest 1. triedy.

Záznam


nechcem sa teraz pomýliť veľmi, ale možno bude niekde okolo až 300 miliónov, je práve dlhová služba a nárast dlhovej služby súvisiaci s potrebou zabezpečiť likviditu štátu.

Podľa rozpočtu výdavkov za kapitolu Všeobecná pokladničná správa na rok 2013 (. pdf ) sú plánované výdavky na položku "Transakcie verejného dlhu", teda úroky za štátny dlh, 1 395 889 451 € . V roku 2012 bolo toto číslo podobné, 1 372 442 600 € , v tejto oblasti teda nedošlo ku nárastu o 300 miliónov eur, ale len o 23 miliónov. Podľa portálu Ministerstva financií SR www.rozpocet.sk dokonca podľa údajov upravených ku 31. 11. 2012 táto suma stúpla na 1 386 312 600 € .

pdf www.rozpocet.sk pdf


V druhom polroku už bolo menej vrážd ako v roku 2009.

V druhej polovici roku 2009 bolo na Slovensku spáchaných 44 vrážd, pritom v druhej polovici 2010 (ide o obdobie medzi 1. júlom a 30. novembrom, nakoľko v štatistikách ešte nefigurujú údaje za mesiac december, pozn.) roku bolo spáchaných 42.

spáchaných


Cestovný ruch, vyše tisíc pracovných miest (pribudlo pozn.) preto, lebo sa podarilo naštartovať nové trendy v cestovnom ruchu.

K tvorbe pracovných miest v oblasti cestovného ruchu sa nám podarilo nájsť iba správu Štatistického úradu SR z 24. februára 2012, ktorá mapuje vývoj v tomto odvetví za roky 2005-2009. Teda nie za súčasnej vlády. Dokument "Nová stratégia rozvoja cestovného ruchu do roku 2013", vytvorený v roku 2006, analyzuje základné tendencie vývoja odvetvia cestovného ruchu do roku 2006 a predkladá ciele, ktoré by sa mali dosiahnuť do roku 2010.

správu Dokument


No, ak by, ak by ho pán prezident nevrátil a nadobudol by účinnosť, tak v podstate myslím si, že v podstate je tam len samá, samá vata. Nie je tam v podstate nič, čo by, čo by upravovalo fungovanie štátneho jazyka, ale myslím si, že meritum problému je v tom, aby sme sa pozreli na južné Slovensko, kde dochádza k diskriminácii Slovákov.

Zákon z 9. decembra 2010 , ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov stále pokuty obsahuje, hoci ich výška bola zmiernená: "V § 9a odsek 1 znie: „(1) Ak ministerstvo kultúry zistí porušenie povinností v rozsahu tohto zákona a ak ide o informácie verejnej správy určené pre verejnosť alebo o informácie týkajúce sa života, zdravia, bezpečnosti alebo majetku občanov Slovenskej republiky a ani po písomnom upozornení nedôjde k odstráneniu protiprávneho stavu v určenej lehote alebo k vykonaniu nápravy zistených nedostatkov v určenej lehote, ministerstvo kultúry môže uložiť pokutu od 50 do 2 500 eur."

9. decembra 2010


...Brigádnikom (prijatou novelou zákona o sociálnom poistení), ktorým sa tiež stanovujú odvody.

Výrok hodnotíme ako pravdivý, na základe zmien, ktoré priniesla novela zákona č. 461/2003 Z. z. o sociálnom poistení prijatá 10. augusta 2012. V súčasnosti, do 31. decembra 2012, študenti z brigádnickej práce na dohodu neplatia žiadne odvody a ich zamestnávatelia (§16 a §18 zákona o sociálom poistení ) za nich platia len úrazové a garančné poistenie vo výške 1.05 % (0.8 % + 0.25 %) z platu. Podľa novely zákona, od 1. januára 2013, však odvody budú platiť pre pracujúcich na dohodu a to študentov a ľudí poberajúcich starobnú, invalidnú alebo výsluhovú invalidnú penziu. Ako uviedla SITA , ide o kompletné dôchodkové poistenie spolu s garančným a úrazovým poistením, vo výške 29.8 % (7 % zamestnanec, 22.8 % zamestnávateľ). Oslobodení budú len žiaci stredných škôl do 18 rokov s mesačným príjmom do 66 eur . Vyššie odvody budú platiť ľudia pracujúci na dohodu, ktorí už nie sú študentmi alebo dôchodcami. Ako uvádza Mihál , pri dohodároch s nepravidelným príjmom, zaplatí zamestnanec 11 % a zamestnávateľ 32.8 %. Pri dohodároch s pravidelným príjmom zaplatí zamestnanec 13.4 % a zamestnávateľ 35.2 % platu.

novela zákona
zákona o sociálom poistení
SITA
Mihál


Ak nadradený človek podriadeného vydiera, alebo toho ktorý je od neho závislí  tak to je neprijateľné a to je tak nedemokratické. Tým, že premiérka môže rozpustiť vládu, tak sú koaliční poslanci závislí.

Ústava SR v čl. 116, ods. 5 a 6, uvádza:


Teraz SASka prišla, keď sme vlastne prišli s tou rómskou reformou celou so Smerom tak prišla zrazu s tým, že 30 riešení navrhuje SAS. A ja by som chcel iba upriamiť pozornosť ľudí, lebo nemajú čas v tej rýchlej dobe si prečítať tie opatrenia. Jedno z tých opatrení je zrušiť minimálnu mzdu na Slovensku.

Strana SaS v skutočnosti navrhuje 30 riešení rómskej problematiky a jedným z nich je zrušenie minimálnej mzdy. Tieto opatrenia SaS skutočne priniesla v čase, kedy už boli známe základné body programu riešenia rómskej problematiky z dielne Obyčajných ľudí. Výrok preto považujeme za pravdivý. Na stránke SaS sa s dátumom 28.10.2012 uvádza: "29. Zrušenie minimálnej mzdy: Chceme docieliť, aby inštitút minimálnej mzdy nebránil vzniku pracovných miest predovšetkým na východe krajiny a v prípadoch nízko kvalifikovanej, resp. nekvalifikovanej pracovnej sily. Preto navrhneme zrušiť zákon č. 663/2007 Z. z. o minimálnej mzde, a tým zrušiť inšttút minimálnej mzdy ako takej, ako aj novelizovať Zákonník práce, v ktorom sa vypustí § 121 sadzby minimálnych mzdových nárokov. Tieto zmeny by sa však mali realizovať vo väzbe na zmeny v hmotnej núdzi a zákona o službách zamestnanosti (projekt „Práca namiesto dávok“)." Podľa stránky Obyčajných ľudí Igor Matovč a Peter Pollák predstavili svoje zistenia, nie riešenia rómskej problematiky 23.7.2012. Desať pilierov na riešenie rómskej problematiky predstavili podľa správy TASR predstavitelia vlády a Obyčajných ľudí 18.9.2012, ako základ programu nového splnomocnenca Petra Kollára, ktorý bol do pozície vymenovaný 1.10.2012. Dňa 15.10.2012 podľa článku denníka SME informoval Peter Pollák, že návrhy konkrétnych riešení začne predstavovať po častiach od nasledujúceho týždňa. Skutočne sa tak potom stalo, keď sa začalo od oblasti vzdelávania . Dátum zverejnenia analýzy: 05.11.2012 Naspäť Nahlásiť chybu

stránke stránky TASR programu vymenovaný článku vzdelávania


A výhoda je aj v tom, že komisárkou pre túto oblasť je predstaviteľka Českej republiky, hoci nezastupuje Českú republiku v komisii, ona zastupuje Európsku komisiu (...).

Robert Fico mal pravdepodobne na mysli Věru Jourovú, ktorá je v rámci Európskej komisie komisárkou pre spravodlivosť, ochranu práv spotrebiteľov a ochranu práv žien a mužov. Keďže za túto agendu zodpovedá v rámci pôsobnosti celej Európskej únie (EÚ) a Česko v rámci jej pôsobnosti nie je (resp. nemalo by byť) nijak zvýhodnené, hodnotíme uvedený výrok ako pravdivý.

oficiálnej webstránky
člení
vyhralo
bola
zastávala


Keď budeme mať 23% daň z príjmu, tak ju budeme mať najvyššiu sadzbu medzi krajinami V4.

V prípade Českej republiky, portál BusinessInfo.cz pod hlavičkou Daň z příjmu právnických osob uvádza: "Daňová sazba je počínaje rokem 2009 stanovena ve výši 20 %, a od roku 2010 ve výši 19 %."

BusinessInfo.cz

Finance.cz

PRAVDA.sk


Rovnako sa podarilo znížiť počet obetí dopravných nehôd na najnižšiu úroveň za posledné desaťročia.

Táto informácia je v súlade so štatistikami Policajného zboru SR. V roku 2011 zomrelo na Slovensku 324 ľudí následkom dopravných nehôd. Je však potrebné podotknúť, že historicky najnižší počet usmrtených následkom dopravných nehôd na Slovensku Polícia eviduje každý rok od roku 2008, kedy prekonali dovtedajší rekord z roku 2005 - 560.

súlade


Dnes my vieme podľa iba tých, ktorí majú prejavy a prídu alebo zatelefonujú, proste povedia, že sú nakazení a sa im to prejavuje. Tých vieme identifikovať, ale akékoľvek bezpríznakové, ktorí vlastne prechádzajú tou chorobou, to nevieme momentálne monitorovať, lebo tí ľudia necítia tie príznaky a my to netestujeme.

V čase tvrdenia - t.j. k 21. marcu 2020 - Slovensko netestovalo obyvateľov na ochorenie Covid-19 plošne, ale až keď spĺňali kritéria pre testy. Usmernenie hlavného hygienika uvádza , že „každá osoba, ktorá spĺňa kritériá suspektného prípadu, by mala byť laboratórne testovaná na koronavírus SARS-CoV-2 ako súčasť aktívneho vyhľadávania prípadu.“ Medzi kritéria patrí o.i. prítomnosť symptómov ako kašeľ, teplota nad 38 stupňov, dýchavičnosť či kontakt s nakazenou osobou. Tvrdenie Eduarda Hegera, podľa ktorého pri tomto spôsobe testovania úrady nezachytia bezpríznakových pacientov (ktorí neboli v kontakte s potvrdenými nakazenými), hodnotíme ako ešte pravdivé.

uvádza patrí


S nami o týchto veciach nikto nikdy nerokoval. Vy ste nikdy nerokovali ani o kandidátovi, vy ste nemali ani, ani vôľu o tom hovoriť a druhá vec.

V médiách nie je žiadna informácia o tom, že by koalícia so Smerom ohľadom voľby generálneho prokurátora rokovala.


Ak pán podpredseda vlády Maďarskej republiky a podpredseda Fideszu v našich Hospodárskych novinách napíše, že je tá tragédia roku 1920, že sa mnoho miliónov Maďarov našlo na druhej strane hraníc...

S podpredsedom maďarskej vlády Tiborom Navracsicsom urobili rozhovor české Hospodářské noviny . Aj keď Navracsics pripomenul rok 1920, nepovedal, že sa vtedy ocitlo za hranicami "mnoho miliónov Maďarov", ale "veľká časť maďarského národa".Nehovoril ani o "tragédií". "Protože znáte historii, dobře víte, že v roce 1920 se maďarských menšin nikdo neptal, zda chtějí žít v Československu nebo v Rumunsku. Velká část maďarského národa zůstala za hranicemi, a to je politický problém."

Hospodářské noviny


Ja si pamätám v roku 2006, tam bol taký prudký prepad preferencií hneď na začiatku niekde k piatim percentám. To bolo po páde vlády vtedajšej, pamätám si niečo podobné, potom keď Ivan Šimko a pani Martináková odišli z SDKÚ-DS, takisto bol prudký prepad preferencií.

V roku 2004 v čase odchodu členov Šimka a Martinákovej možno skutočne pozorovať dočasný pokles v odhadovaných preferenciách. V roku 2006 však nedošlo k výraznému poklesu oproti predchádzajúcemu roku výrok preto hodnotíme ako nepravdivý. K parlamentným voľbám 2006 došlo po predčasnom odvolaní vlády, premiérom ktorej bol vtedajší predseda SDKÚ-DS Mikuláš Dzurinda. Podľa prieskumov agentúr Focus a MVK odhadované preferencie strany v prvom polroku 2006 prudko neklesali, v období volieb naopak stúpali. Volebný zisk z júna 2006, bol 18,35 % hlasov. K hranici 5 % ktorú spomína Frešo sa v tomto období odhadované preferencie SDKÚ-DS nepriblížili, naposledy tieto hodnoty dosahovali v roku 2004. Šimko a Martináková odišli z SDKÚ v januári 2004 a následne založili novú stranu Slobodné fórum. Podľa prieskumov agentúry Focus v decembri 2003 až máji 2004 dosahovali preferencie strany SDKÚ výrazne nižšie hodnoty než v priebehu roka 2003. Stabilizovanie preferencií možno pozorovať od júna 2004, kedy opäť prekonali hodnotu 7 %. K ich výraznému nárastu došlo až v roku 2006. Na grafe nižšie uvádzame prieskumy preferencií (%) agentúry Focus od 2003-2007: Nižšie uvádzame preferencie (%) namerané MVK od 2005-2007: Dátum zverejnenia analýzy: 19.01.2015 Naspäť Nahlásiť chybu

18,35 %


Tak už Béla Bugár hovoril o spojení hlasovania o eurovale s hlasovaním o dôvere vláda a to bolo ešte v okamihu pred tým, než sa otvorili 12-hodinové rokovania aj koaličnej rady v Častej Papierničke.

Rokovanie koaličných strán v Častej-Papierničke sa uskutočnilo v pondelok 12.septembra. Ešte pred víkendom sa objavili viaceré vyjadrenia, ktoré "predpovedali" ako bude rokovanie prebiehať a k čomu sa v jeho priebehu dospeje. Je pravdou, že Béla Bugár nevylúčil, že rokovanie sa môže skončiť aj dohodou o spojení hlasovania o eurovale a hlasovaním o dôvere vlády.


To, že sa s tým trápi, mi bolo jasné. My sme sa stretli (s I. Radičovou pozn. red.) v pondelok na Všech svätých, veľmi dlho sme sa pokojne spolu zhovárali. Tam som po prvý krát pochopil, že takáto voľba by bola pre ňu problém. Aj mi to takto povedala. Ale to, čo povie na poslaneckom klube, som počul až na poslaneckom klube.

Údajné stretnutie medzi I. Radičovou a M. Dzurindom z 1. novembra 2010 sa nám nepodarilo overiť.


Máme tu rozhodnutie aj medzinárodného súdu, ktorý to (čo robí Izrael v Gaze, pozn.) neoznačil za genocídu.

Medzinárodný súdny dvor zatiaľ nerozhodol o tom, či Izrael spáchal na území Palestíny genocídu, ale predbežným opatrením Izraelu nariadil, aby podnikol kroky na zabránenie genocídy a na zlepšenie humanitárnej situácie v Gaze. Toto rozhodnutie je iba dočasné, posúdenie obvinení z genocídy vznesených voči Izraelu môžu trvať roky. Výrok o tom, že medzinárodný súd neoznačil konanie Izraelu za genocídu, preto hodnotíme ako zavádzajúci.

Medzinárodný súdny dvor (ICJ) sa v súvislosti s konfliktom v Gaze, ktorý eskaloval po útoku Hamasu 7. októbra 2023, zaoberá žalobou Južnej Afriky proti Izraelu. 29. decembra 2023 Juhoafrická republika (JAR) iniciovala konanie proti Izraelu a 11. januára 2024 oficiálne obvinila Izrael z porušenia Dohovoru OSN o genocíde. JAR žiadala ICJ, aby na Izrael uvalil záväzné predbežné opatrenia vrátane okamžitého zastavenia vojenského ťaženia v Pásme Gazy. Izrael obvinenia odmietol.

26. januára 2024 ICJ vydalo rozhodnutie , v ktorom uvádza, že „existuje reálne a bezprostredné riziko, že právam Palestínčanov v Gaze bude podľa dohovoru o genocíde spôsobená nenapraviteľná ujma.” V rozhodnutí súd tiež uviedol , že minimálne niektoré z činov, z ktorých Južná Afrika obvinila Izrael, môžu spadať pod ustanovenia Dohody OSN o Genocíde.

Súd zároveň v predbežnom nariadení vyzval Izrael na prijatie opatrení, ktoré zabránia a potrestajú priame a verejné podnecovanie ku genocíde voči palestínčanom v Gaze. Súd nevydal rozhodnutie na okamžité zastavenie vojenského ťaženia v Pásme Gazy.

Medzinárodný súdny dvor zatiaľ nerozhodol o tom, či sa Izrael dopustil genocídy, vyššie popísané predbežné rozhodnutie je iba dočasné. Podľa AP môže trvať roky, než k súd o obvineniach z genocídy rozhodne. The Guardian poukázal na iný prípad o genocíde v Mjanmarsku, ktorý pred súd priniesla Gambia v roku 2019, súdny proces stále trvá.

K súdnemu podnetu JAR sa pridali viaceré krajiny: Nikaragua (svoju aplikáciu neskôr stiahla ), Kolumbia , Líbya , Mexiko , Španielsko , Turecko , Čile , Maledivy , Bolívia , Írsko , Kuba , Belize .

Medzinárodný súdny dvor (ICJ) je hlavný súdny orgán OSN, ktorý rieši právne spory medzi štátmi. Jeho rozhodnutia sú záväzné, ale ICJ nemá mechanizmy na ich vynucovanie.

Dohovor OSN o zabránení a trestaní zločinu genocídy definuje genocídu ako páchanie činov s cieľom zničiť, úplne alebo čiastočne, národnú, rasovú, etnickú alebo náboženskú skupinu ( Čl. 2 ).

Hamas čelí opakovaným obvineniam, že využíva palestínskych civilistov ako ľudské štíty - viackrát z toho armádu Hamasu obvinil Izrael, tieto činy odsúdili členské štáty EÚ a americký minister zahraničných vecí Anthony Blinken vyzval Hamas, aby prestali používať civilistov ako ľudské štíty.

Amnesty International v predchádzajúcich konfliktoch zdokumentoval , že palestínske ozbrojené skupiny skladovali muníciu v obytných oblastiach a odpaľovali z nich rakety, čo je porušením medzinárodného humanitárneho práva. O skladovaní zbraní v civilných oblastiach, vrátane škôl, informoval aj report OSN z roku 2014.

Médiá informujú o využívaní civilistov ako ľudské štíty izraelskou armádou na základe svedeckých výpovedí (vrátane výpovedí izraelských vojakov a bývalých palestínskych väzňov) a anekdotických dôkazov (napr.: AP , New York Times , The Guardian , Reuters ).

žalobou
iniciovala
obvinila
rozhodnutie
uviedol
vyzval
trvať
The Guardian
Nikaragua
stiahla
Kolumbia
Líbya
Mexiko
Španielsko
Turecko
Čile
Maledivy
Bolívia
Írsko
Kuba
Belize
rieši
nemá
Čl. 2
obvinil
odsúdili
vyzval
zdokumentoval
informoval
AP
New York Times
The Guardian
Reuters


A daňové podvody? Zaplatil som viacej daní ako všetci poslanci Smeru-SD dokopy. (...) Ako študent som mal firmu, kde som zamestnával dve tisíc ľudí. (...) Nedostal som žiadnu dotáciu, žiadne eurofondy.

Výrok Igora Matoviča hodnotíme ako zavádzajúci z dôvodu toho, že nie je možné porovnať, koľko daní splatili všetci poslanci Smeru-SD dokopy a koľko zaplatil Igor Matovič. Výrok je rakciou na obvinenia, podľa ktorých mal Igor Matovič krátiť dane v roku 2008, prostredníctvom predaja svojej firmy, ktorý nebol zahrnutý do daňového priznania.

dane nezamestnávala FinStat.sk


U nás nezostáva až tak veľa ľudí (pozn. utečencov z Ukrajiny), je to okolo 30 000 cez dočasné útočisko a možno 15 000, ktorí sa ešte rozhodujú. Väčšina ide preč.

Minister práce Milan Krajniak v polovici marca uviedol, že na Slovensko z Ukrajiny prišlo 196-tisíc ľudí, z toho 23-tisíc požiadalo o dočasné útočisko. Podľa Krajniaka môže v nasledujúcich týždňoch o dočasné útočisko požiadať do 100-tisíc utečencov. Výrok hodnotíme ako pravdivý.

Podľa novely zákona o azyle z 26. februára môže Slovenská republika poskytovať dočasné útočisko aj bez rozhodnutia Rady EÚ. Dočasné útočisko občanom Ukrajiny umožní prístup na trh práce, k zdravotnej starostlivosti a deťom prístup k vzdelaniu. Táto forma ochrany je administratívne jednoduchšia a rýchlejšia ako azylové konanie, ktoré môže trvať až pol roka.

22. marca , teda dva dni po odvysielaní relácie, Slovensko poskytlo dočasné útočisko 47-tisíc ľuďom.

Minister práce
novely
môže
22. marca


Žilinský samosprávny kraj má už schválený rozpočet, 5. novembra schválil rozpočet pre budúci rok 2014 a programoval rozpočet pre ďalšie tri roky.

Je pravdou, že poslanci Žilinského samosprávneho kraja schválili rozpočet pre roky 2014 - 2016 a to práve na zasadnutí z 5. novembra. Návrh rozpočtu na roky 2014 - 2016 prešiel podmieňujúcimi návrhmi, no bol schválený. O schválení rozpočtu ŽSK na rok 2014 informovala aj SITA (6. novembra 2013). Výrok hodnotíme ako pravdivý.

schválili Návrh SITA


Nuž, tak ste 10 rokov boli vo vláde a žiadne systémové opatrenia sme nevideli.

Výrok hodnotíme ako nepravdivý, keďže počas dvoch vlád Mikuláša Dzurindu bolo prijatých niekoľko veľkoplošných reformných opatrení, čo sa rozsahu týka. Medzi najzásadnejšie z balíka reforiem môžeme spomenúť napríklad daňovú reformu, reformu zdravotníctva a reformu dôchodkového systému.

daňová .pdf pdf .pdf


...pán minister pred rokom a pol, keď robil tú veľkú novelu verejného obstarávania, hovoril o bezprecedentnom zverejňovaní informácií, ktoré zabránia účasti schránkových firiem na verejnom obstarávaní, no nezabránil. A my sme na to už vtedy upozorňovali, že to vôbec nebude fungovať to, čo vtedy presadil.

Je pravdou, že poslanec Beblavý patril k najaktívnejším kritikom novely. Kaliňák síce hovoril o zásadnom stransparentnení obstarávania, no na základe dostupných informácii nie je pravdou, že by toto stransparentnenie spojil so zabránením účasti schránkových firiem. Inými slovami nepovadal spojenie "zásadné zverejňovanie informácií, ktoré zabránia účasti schránkových firiem". Výrok preto hodnotíme ako nepravdivý. Demagog.SK prešiel vystúpenia Kaliňáka v rozprave o novele zákona o verejnom obstarávaní ( 30.1. 2013 16:54 (úvod 1. čítanie); 31.1. 2013 9:40 ; 31.1. 2013 10:59 ; 12.2 2013 15:44 ; 12.2 2013 16:23 ; 13.2 2013 9:01 (úvod 2. čítania)) Kaliňák predstavoval novelu zákona o verejnom obstarávaní ešte v júni 2012, keď pri predstavení zámeru povedal, že pôjde o zásadné stransparentnenie obstarávania, no nepoužil spojenie so schránkovými firmami. "Tento zákon by mal znamenať zásadné zrýchlenie obstarávania, ale predovšetkým by mal znamenať zásadné stransparentnenie, a nerád to slovíčko používam už veľmi často, lebo už niekedy je až by som povedal nadávkou." Podobne aj SME 9. januára 2013 uvádza: "Rezort tvrdí, že prepracovaná novela má zároveň prispieť k väčšej otvorenosti procesov verejného obstarávania a ochrane kvalitných a poctivých dodávateľov." "Podľa poslanca SDKÚ Miroslava Beblavého sú v zákone aj ďalšie zásadné problémy ako napríklad "ľahko manipulovateľné elektronické trhovisko" Ako vlastnými slovami Robert Kaliňák taktiež potrdil, "Najväčší benefit tejto novely z pohľadu transparentnosti je široké rozšírenie zverejňovania". V reportáži RTVS 18. februára 2013 (prepis NewtonMedia) odznelo, že novela má byť bojom proti schránkových firmám, no túto interpretáciu uvádzal redaktor relácie. Minister hovoril o výraznom zverejňovaní informácií o akcionároch. "Matej BARÁNEK, redaktor -------------------- Minister vnútra Robert Kaliňák chce éru schránkových firiem ukončiť. Pomyselnou metlou, ktorá ich má z tendrov vymiesť, má byť nový zákon o verejnom obstarávaní. Robert KALIŇÁK, minister vnútra -------------------- V rámci obrovského zverejňovania hovoríme o identifikácii akcionárov, hovoríme o identifikácii subdodávateľov ." Podľa Kaliňáka mala novela zmierniť možnosti korupcie, manipulácie či zvýhodňovania dodávateľov v súťažiach. Miroslav Beblavý spomína novelu zákona o verejnom obstarávaní z roku 2013. *výrok doplnený o prepis z RTVS 5. decembra 2014 Dátum zverejnenia analýzy: 01.12.2014 Naspäť Nahlásiť chybu

30.1. 2013 16:54
31.1. 2013 9:40
31.1. 2013 10:59
12.2 2013
15:44
12.2 2013 16:23
13.2 2013 9:01
Kaliňák
SME
Kaliňáka
zákona o verejnom obstarávaní


Ak sme pred 10 rokmi mali rovnú daň, tak dnes už ju majú aj v Rumunsku. A nie 19, oni majú 16%.

Rumunsko zaviedlo rovnú daň 16% v roku 2005. V ostatnom čase sa uvažovalo o jej zrušení a prechode k progresívnejšej dani, zatiaľ sa tak ale nestalo .

16%
sa uvažovalo o jej zrušení
zatiaľ sa tak ale nestalo


Doteraz najnovší prieskum agentúry FOCUS pred pár dňami, ktorý hovorí o tom, že trištvrte ľudí, 75% je presvedčených o tom, že polícia nevynakladá dostatočné úsilie na vyšetrovanie korupcie.

Pri príležitosti Medzinárodného dňa boja proti korupcii si Nadácia Zastavme korupciu objednala u prieskumnej agentúry Focus dotazníkový prieskum ohľadom vnímania korupcie v spoločnosti. 75 % opýtaných ľudí je podľa tohto prieskumu presvedčených o nedostatočnom úsilí polície pri odhaľovaní korupcie na Slovensku. Výrok hodnotíme ako pravdivý.

prieskum

(.pdf)


Klamete (A. Danko, pozn.), keď hovoríte, že k našim stanovám sa nedá dostať. Naše stanovy sú verejne prístupné.

Na oficialnej webstranke hnutia (www.obycajniludia.sk) ani inde na internete sa stanovy OLaNO nenachádzajú. Nie sú teda verejne prístupné.

OĽaNO


Dneska sa dá podľa toho (big data, pozn.) zistiť, kto v Ľubici na tej a tej ulici, v tom a v tom dome koho volil, pán Harabin.

Big data je spôsob narábania s enormne veľkými dátovymi objemami z viacerých dátových zdrojov, ktoré nie sú spracovateľné bežnými výpočtovými technológiami. Vďaka spájaniu veľkého množstva dát je možné v biznise riešiť komplexné problémy, ktoré predtým možné riešiť nebolo. Tento prístup využívajú aj volebné tímy kandidátov, aby zistili čo najviac o svojich (potenciálnych) voličoch a voličských skupinách. Zbieraním , spájaním a vyhodnocovaním veľkého množstva informácií a osobných postojov, ktoré užívatelia internetu a služieb po sebe nechávajú vo verejnom či súkromnom priestore, sa dajú vytvárať tzv. behaviorálne profily a na základe nich predpokladať (a ovplyvňovať) politické nastavenie potenciálneho voliča. Tieto analytické postupy vedia byť natoľko presné, že v niektorých prípadoch dokážu určiť niečí profil s presnosťou, s akou by to urobil blízky profilovanej osoby. Podľa zákona sa však voľby na Slovensku konajú „ tajným hlasovaním.” Na základe analýzy dát roztrúsených na internete či v databázach firiem nie je možné zistiť, ako za plentou tá ktorá osoba hlasovala - ak to neprezradila ona sama. Výrok preto hodnotíme ako nepravdivý.

Big data
je
využívajú
Zbieraním
behaviorálne profily
dokážu


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Robert Fico týmto výrokom poukazuje, že pravicovo orientované vlády zvyšovali DPH v minulosti, zatiaľ čo jeho vláda, zaviedla okruh potravín s nižšou sadzbu DPH. Fico zvyčajne pojmom "pravicová vláda" poukazuje na vlády Mikuláša Dzurindu a Ivety Radičovej, preto sa zameriame pri analýze na tieto vlády. Pravda je že, Ficová vláda nikdy nezvyšovala sadzbu DPH, zatiaľ čo vlády Mikuláša Dzurindu a aj Ivety Radičovej viac krát zvyšovali sadzby DPH. Taktiež je aj pravda, že vláda Roberta Fica rozšírila tovary na ktoré sa vzťahuje znížená sadzba DPH, medzi ktorými sú aj určité potraviny. Výrok hodnotíme ako pravdivý. Chronologický vývoj sadzby DPH na Slovensku: Prvý zákon o DPH (zákona č. 222/1992 Zb. o dani z pridanej hodnoty ), platný od 1. januára 1993 obsahoval dve sadzby - základnú (23 %) a zníženú sadzbu dane (5%). Vládu vtedy viedol Vladimír Mečiar. 1. augusta 1993 prišlo k zvýšeniu DPH . Zmenená základná sadzba DPH bola 25% a znížená sadzba bola 6%. V danom období bola vláda na čele s Vladimírom Mečiarom. 1. januára 1996 vyšiel zákon č. 289/1995 Z.z. , ktorý stanovil základnú daň na 23% a znížená sadzba ostala nezmenená. V tomto prípade hovoríme o znížení DPH a na čele vlády stal opäť Vladimír Mečiar v tom čase. Od 1. januára 2000 na základe novely zákona č. 342/1999 Z. z. , zakladaná sadzba DPH ostala nezmenená, ale znížená sadzba DPH sa zvýšila na 10%. Vládu v tom období viedol Mikuláš Dzurinda. 1. januára 2003 vyšla novela zákona č. 637/2002 Z. z ., ktorá opäť upravila zníženú sadbu DPH na 14% a základná sadzba DPH bola znížená na 20%. V tom čase predseda vlády SR bol Mikuláš Dzurinda. Od 1. januára 2004 prišla do účinnosti daňová reforma ktorej súčasťou bolo aj úplne zrušenie zníženej sadzby DPH a bola zavedená jednotná daň z pridanej hodnoty, ktorá bola 19%. V tom čase bol predsedom vlády Mikuláš Dzurinda. Na základe novelizácie zákona č.222/2004 Z.z ., ktorá prišla do účinnosti 1. januára 2007 došlo k obnoveniu zníženej sadzbe dane, ktorá bola 10%. Predsedom vlády v tom čase bol Robert Fico. 1. mája 2010 došlo k zavedeniu novej daňovej sadzby DPH , ktorá bola 6% a vzťahovala sa na predaj z dvora. Nastalo teda zníženie dane na predaj z dvora z predchádzajúcich 19% na 6%. V tom období bola premiérka Iveta Radičová. 1.1.2011 prišla do účinnosti novela zákona č. 490/2010 Z.z. o DPH , ktorá dočasne zvýšila základnú sadzbu DPH z 19% na 20%. Taktiež zavedená sadzba DPH 6% na predaj z dvora zanikla. Na čele vlády v tom čase bola Iveta Radičová. 1.1.2016 prišlo k zmene v zákone č.222/2004 Z.z. o dani z pridanej hodnoty . Na základe tejto novelizácii zákona o DPH prišlo k rozšíreniu zoznamu tovarov, na ktoré sa uplatňuje znížená sadzba DPH. Toto rozšírenie zoznamu tovarov zahŕňalo vybrané druhy potravín. Zákon bol prijatý počas vlády Roberta Fica. Medzi potraviny na ktoré sa vzťahuje znížená sadzba DPH 10% sú mäsové výrobky, chlieb, mlieko a smotany nezahustené a neobsahujúce pridaný cukor, mäso, ryby.

DPH

č. 289/1995 Z.z.

č. 342/1999 Z. z.

zákona č. 637/2002 Z. z

daňová reforma

č.222/2004 Z.z

novej daňovej sadzby DPH

zákona č. 490/2010 Z.z. o DPH


Ale aj pri tomto zdaňovaní firiem ste povedali, že budete zdaňovať nadpriemerné, bohaté firmy, tie, ktoré zarábajú nad miliardu Sk, alebo nad 33 mil. €.

I. Matovič neuvádza presné číslo daňového základu, ktoré ohlasovalo SMER-SD. Uvádza číslo o 3 mil. eur vyššie, hoci celkové tvrdenie nahráva jeho argumentu, že malým firmám toto opatrenie pôvodne nebolo určené.

V programovom zameraní 2012-2016 (s.9 rtf) SMER-SD sa píše: "U právnických osôb navrhne progresívnu dan z príjmov vo výške sadzby 22 percent pre spolocnosti s vysokým danovým základom nad 30 mil. EUR. V súcasnosti sa navrhnuté zdanenie dotkne niekolkých desiatok právnických osôb."

V programovom zameraní 2012-2016


Ale, pán minister. Tunel Sitina v Bratislave bol vytendrovaný za miliardu korún. Stál tri miliardy.

Tunel SITINA je projektovaný v rámci úseku Lamačská cesta - Staré Grunty. Celková výška pôvodného projektu, ako uvádza portál sme.sk , bola vo výške 3,5 mld. eur, z čoho samotný tunel SITINA bol projektovaný vo výške 1,6 mld. eur. Čiže nie jedna miliarda ako uvádza P. Kažimír. Spoločnosť Amberg engeneering ku dôvodom predraženia: "Tunel Sitina je prvým slovenským diaľničným tunelom v intraviláne. Jeho dĺžka je 1 415 m, respektíve 1 440 m. Náklady na výstavbu tunela Sitina bez jeho technologického vybavenia boli v zmysle zmluvy o dielo vyčíslené na 37,54 mil. eur (1,131 mld. Sk). Prestavalo sa vyše 73,03 mil. eur (2,2 mld. Sk) vrátane indexácie. Toto zvýšenie stavebných nákladov o 94,5 % spôsobili najmä zhoršené inžiniersko-geologické podmienky v trase razeného tunela a zvýšenie bezpečnostných štandardov v tuneli počas samotného razenia. Do uvedeného navýšenia ceny nie sú zahrnuté dodatočné požiadavky zhotoviteľa, ako sú napríklad kurzové rozdiely (asi 25,82 mil. eur, teda 778 mil. Sk). Pri inštalovaní technológií sa oproti pôvodnej investícii určenej súťažou 17,17 mil. eur (517,4 mil. Sk) rozpočet zdvihol na 25,97 mil. eur (782,5 mil. Sk), a to na základe nutného zvýšenia bezpečnostného štandardu v zmysle požiadaviek obstarávateľa, respektíve Ministerstva vnútra SR. To predstavuje zvýšenie ceny o 51,2 %. Pri posudzovaní ceny technologického vybavenie tunela Sitina treba zohľadniť aj skutočnosť, že ide o mestský tunel, čo kladie zvýšené nároky na riešenie jeho technológie ." Zdroj: asb.sk Náklady na výstavbu tunela SITINA boli vyčíslené na 1,131 mld. SK. Technologické náklady 514,4 mld Sk. Celkové zmluvné náklady cca 1,6 mld. SK. Čiže P. Kažimír nehovorí presné čísla, keď uvádza, že pôvodné náklady mali byť vo výške jednej miliardy, pričom v skutočnosti to bolo cca 1,6 mld. SK. Po navýšení týchto nákladov náklady na výstavbu stúpli na 2,2 mld. SK a náklady na inštaláciu technológií sa zvýšili na 782,5 mil SK. Čiže celkové skutočné náklady na výstavbu tunelu SITINA boli cca 3 mld. Sk, ako uvádza P. Kažimír. Kažimír neuviedol presnú sumu v prípade výsledku tendra. Napriek tejto nepresnosti faktom zostáva, že sa tunel oproti vysúťaženej sume takmer dvojnásobne predražil.

sme.sk

asb.sk


Ale viete emisie to je osobitný problém, však ho rieši aj terajší minister pán Nagy. Bude to veľmi, tam v podstate sa niektoré veci nedajú úplne dotiahnuť. Ja naozaj nie som vyšetrovateľ, aby som tieto veci riešil samozrejme je to v kompetencii nie len generálnej prokuratúry.

Viacerí poslanci posunuli kauzu emisie prokuratúre. Tento fakt, že nielen prokuratúra sa podieľa na vyšetrovaní nepriamo potvrdzuje aj SME : „Tibor Gašpar, riaditeľ Úradu boja proti korupcii, ktorý kauzu emisií vyšetruje“.

posunuli kauzu emisie
potvrdzuje aj SME


Jaguár Landrover dostal investícu od štátu vo výške 650 mil eur. To ani Poliaci nedokázali prekonať takú výšku štátnej podpory.

11. decembra 2015 automobilová spoločnosť Jaguar Land- Rover podpísala so slovenskou vládou investičnú zmluvu.Britsko-indická automobilka pre svoju investíciu rozhodovala medzi Slovenskom a Poľskom. Slovenská vláda sľúbila podporu vo výške 125 miliónov eur. Výrok preto označujeme za nepravdivý. Vtedajší Poľský podpredseda vlády Janusz Piechocinski už v auguste 2015 povedal pre agentúru Reuters, že Slovensko ponúklo vysoké štátne dotácie, ktorým Poľsko nedokázalo konkurovať. „ Slovensko bolo pripravené platiť oveľa viac, ako by sme mohli zabezpečiť my z nášho rozpočtu ,“ povedal . Jaguar Land — Rover otvára na Slovensku prvú prevádzku v rámci pevninskej Európy. Ide o celkovú investíciu v hodnote 1,1 miliardy britských libier (približne 1,4 miliardy eur). Automobilová spoločnosť od začiatku má zamestnať 2 800 ľudí. Prvé autá by mali byť vyrobené v roku 2018 (150 000 vozidiel). Vláda pôvodne schválila dotáciu pre automobilku vo výške 130 miliónov eur, čo je 9 percent z celkovej avizovanej investície, neskoršie informácie hovoria už o sume 125 miliónov eur. Ide takmer o strop v stimuloch, ktoré môže vláda firmám poskytnúť. V máji 2017 začala vyšetrovať vládnu dotáciu Európska komisia : " Je dobré, ak verejné investície stimulujú hospodársky rast v členských štátoch. Musíme sa však vyhnúť škodlivému súťaženiu medzi členskými štátmi. Komisia dôkladne prešetrí, či plánovaná podpora zo strany Slovenskej republiky je skutočne nevyhnutná na to, aby spoločnosť Jaguar Land Rover umiestnila svoju investíciu v Nitre, či je táto podpora obmedzená na nevyhnutné minimum, či narúša hospodársku súťaž alebo poškodzuje súdržnosť v EÚ ". Komisia vyšetruje aj to, či aj ďalšie opatrenia slovenskej vlády nepredstavujú istú formu štátnej pomoci pre firmu (napr. poskytnutie pozemku). Dátum zverejnenia analýzy: 21.10.2017 Naspäť Nahlásiť chybu

povedal
miliónov
informácie
Európska komisia


...pani Remišová sústavne spochybňuje vyšetrovanie polície?

Poslankyňa Veronika Remišova zo strany OĽaNO viackrát upozornila na to, že nezávislé vyšetrovanie vraždy Jána Kuciaka a Martiny Kušnírovej je pri súčasnom zložení vyšetrovateľského tímu ohrozené. Výrok hodnotíme ako pravdivý. Na tlačovke z 1. marca 2018 povedala, že " je neprijateľné, aby vyšetrovanie viedol človek, policajný prezident, o ktorom písal zavraždený novinár Ján Kuciak v súvislosti s rôznymi podozreniami ". Podobne sa vyjadrila aj na tlačovke z 5. marca 2018: " Vidíme, že súčasné vedenie polície ani ministerstva vnútra nie sú schopné nestranne a objektívne viesť vyšetrovanie vraždy " (od 27. minúty). Okrem toho na svojom facebookovom profile Remišová kritizovala Ficovo odvádzanie pozornosti od prípadu: " Namiesto toho aby Robert Fico spravil všetko preto, aby páchateľ vrážd bol vypátraný a potrestaný, venuje sa osobným sporom s prezidentom" (zo dňa 7. marca 2018). Voči prebiehajúcemu vyšetrovaniu má výhrady celá strana OĽaNO. Igor Matovič už 26. marca 2018, v deň oznámenia vraždy, povedal, že neverí v nezávislé vyšetrenie pri zotrvaní Kaliňáka a Gašpara vo funkcii. Neskôr sa vyjadril, že Tibor Gašpar " je najväčšou prekážkou tohto prípadu ". Vyjadril sa tak po tom, ako sa zistilo, že na mieste vraždy sa pohyboval šéf protikorupčnej kauzy NAKA Robert Krajmer, o ktorom písal Ján Kuciak. Odstúpenie policajného prezidenta žiadal Ján Budaj : " Žiadame nezávislé vyšetrovanie a Gašpar sa prekročením informačného embarga skompromitoval. Mal by hneď odstúpiť." Gašpar bol za informovanie o priebehu vyšetrovania viackrát kritizovaný. Podľa generálneho prokurátora Čižnára pôsobia Gašparove vyjadrenia o možných motívoch vraždy zavádzajúco. Gábor Grendel upozornil na skutočnosť, že policajná razia u podozrivých talianskych podnikateľov bola vykonaná až po štyroch dňoch od vraždy.

tlačovke 27. facebookovom Matovič Gašpar Budaj prokurátora Grendel


Štyri mimoriadne zasadnutia, ktoré zorganizoval Eduard Heger, kde bolo 30 odborníkov na energie a v podstate všetci unisono konštatovali, že bohužiaľ Richard Sulík odflákol prípravu na energetickú krízu.

Igor Matovič neupresňuje, o akých zasadnutiach hovorí. Keďže informácie k povahe zasadnutí či ich obsahu sa tímu Demagog.sk nepodarilo dohľadať, obrátili sme sa na Úrad vlády. Výrok momentálne hodnotíme ako neoveriteľný.


Pán Kaník kritizuje vedenie župy za sumu, za ktorú sa má postaviť časti cyklotrasy Zvolen - Sliač, povedal: „Je to podľa mňa prehnaná suma za budovanie cyklotrasy na tomto mieste“, dodal, že na túto tému chce vystúpiť pred župnými poslancami na ich piatkovom zasadnutí, ktoré už bolo. Pán Kaník pred všetkými poslancami vystúpil, ale nepovedal k tomuto nič, dokonca ani nevyčítal, nekritizoval.

Podľa TASR má byť pripravovaná výstavba cyklotrasy medzi Zvolenom a Sliačom financovaná priamo banskobystrickým samosprávnym krajom (BBSK). Predpokladané náklady sú takmer 633.486 eur.

TASR
denníka SME:
vystúpil na rokovaní


Napríklad celoslovenský projekt Tipsport prípravka, ktorá už ponúkla deťom asi 700 základných výstrojov. Funguje na úrovni 95 percent financií zo súkromných peňazí.

Projekt Tipsport Hokejová prípravka, podľa dostupných informácií, zabezpečil doteraz približne 750 hokejových rukavíc a heliem. Pôvodný projekt Inštitútu hokejových štúdií, tiež známy ako Školská hokejová a hokejbalová liga, funguje na celom Slovensku už tretí rok, 95% výdavkov je financovaných zo súkromných firiem. Výrok preto hodnotíme ako pravdivý. Informácie o spomínanom projekte prináša webstránka Sport.sk a oficiálna stránka projektu . Cieľom projektu Tipsport Hokejová akadémia je dlhodobo realizovať Školskú hokejovú a hokejbalovú ligu a umožniť deťom športovať na hokejových ihriskách v blízkosti ich bydliska. Od 1. septembra roku 2014 sa dostala medzi mladých hokejistov základná hokejová výstroj, 750 hokejových rukavíc a heliem a to predovšetkým s finančnou pomocou partnerov tohto projektu.

Sport.sk
oficiálna stránka projektu
zdroj


Včera poobede v Líbyi zastrelili Salaha Maschuta, ktorý bol považovaný za šéfa afrického gangu, ktorý tlačil týchto ľudí do Stredozemného mora. A on je Etiópec a líbyjská vláda vyhlásila, že mohla byť talianska tajná služba za tým. Ja len interpretujem správu, čo som včera prečítal na nemeckých...

Podľa dostupných údajov osoba identifikovaná ako Salah Maschut bola skutočne zabitá v sobotu 26. septembra, aj keď presné okolnosti nie sú známe, a podľa niektorých zdrojov bol zabitý niekto iný. Taktiež sa objavili správy, že za smrť bola zodpovedná talianska tajná služba, táto informácia však bola popretá. Vzhľadom na existenciu správ, ku ktorým referuje Csáky výrok hodnotíme ako pravdivý.

ORF
Salaha Maschuta
pašerák
služby
Libya Herald


Môj zámer už vtedy v roku 2011, teda takto. Po prvé pripomeniem, že sme novelizovali za našej vlády zákon o vianočných dôchodkoch tak, aby tie prechody medzi jednotlivými tými stupňami toho dôchodku boli plynulejšie ...

V roku 2011 bol skutočne novelizovaný Zákon o poskytovaní vianočného príspevku niektorým poberateľom dôchodku, vďaka čomu sa prakticky zrušili intervaly, podľa ktorých bola určovaná výška vianočného príspevku. Tieto intervaly boli nahradené presným výpočtom vianočného príspevku odvodeným od sumy dôchodku a výšky životného minima. K prijatiu novely Zákona č. 592/2006 Z. z. (.pdf) došlo 12. júla 2011. Pred jej prijatím bol vianočný príspevok vypočítavaný na základe percentuálneho podielu mesačného dôchodku voči priemernej mesačnej mzde vykázanej Štatistickým úradom SR za predchádzajúci rok. Príspevky boli teda rozčlenené podľa jednotlivých príjmových kategórií, napr. v roku 2010 boli rozdelené do ôsmych kategórií (ods. 3 §1 Nariadenia vlády SR o sumách vianočného príspevku v roku 2010): (3) Suma vianočného príspevku v roku 2010 je a) 66,39 eura, ak suma dôchodku alebo úhrn súm dôchodkov je do 186,20 eura, b) 62,69 eura, ak suma dôchodku alebo úhrn súm dôchodkov je od 186,30 eura do 223,40 eura, c) 58,95 eura, ak suma dôchodku alebo úhrn súm dôchodkov je od 223,50 eura do 260,60 eura, d) 55,23 eura, ak suma dôchodku alebo úhrn súm dôchodkov je od 260,70 eura do 297,80 eura, e) 51,50 eura, ak suma dôchodku alebo úhrn súm dôchodkov je od 297,90 eura do 335,10 eura, f) 47,78 eura, ak suma dôchodku alebo úhrn súm dôchodkov je od 335, 20 eura do 372,30 eura, g) 44,06 eura, ak suma dôchodku alebo úhrn súm dôchodkov je od 372,40 eura do 409,50 eura, h) 40,34 eura, ak suma dôchodku alebo úhrn súm dôchodkov je od 409,60 eura do 446,70 eura. Po prijatí spomínanej novely však došlo k dôležitej zmene, pretože poberatelia dôchodkov už neboli kategorizovaní do jednotlivých príjmových skupín, čím sa zaviedol spravodlivejší systém prideľovania výšky príspevku. Výšku príspevku upravuje §1. ods. 8 písm. b) toho istého zákona nasledovne: VP = 66, 39 - 0, 10 x (D - ŽM), kde: VP - suma vianočného príspevku, D - suma dôchodku alebo úhrn súm dôchodkov, ŽM - suma životného minima pre jednu plnoletú fyzickú osobu podľa osobitného predpisu. Dátum zverejnenia analýzy: 21.10.2013 Naspäť Nahlásiť chybu

Zákona č. 592/2006 Z. z.
Nariadenia


No viete, mal som viacej hlasov ako celá Vaša strana (strana SaS, pozn.).

Strana SaS získala vo voľbách v roku 2016 12,10 %, 315 558 platných hlasov. Robert Kaliňák získal na kandidátke strany Smer-SD 357 018 preferenčných hlasov.Výrok Roberta Kaliňáka hodnotíme ako pravdivý.

získala


Pretože podľa zákona a § 34 som osoba s osobitným postavením a nepotrebujem mať vykonanú previerku.

Ústavní činitelia vo svojej funkcie často narábajú aj s utajovanými dokumentmi. Na oboznamovanie sa s týmito dokumentami je podľa zákona potrebná bezpečnostná previerka. Na to, aby svoju funkciu mohli plnohodnotne vykonávať aj ústavní činitelia bez bezpečnostnej previerky, pozná zákon inštitút osoby s osobitným postavením. Takéto osoby majú v rozsahu svojej funkcie právo na oboznamovanie sa s utajovanými skutočnosťami. Výrok Romana Mikulca preto hodnotíme ako pravdivý.

Pôsobnosť štátnych orgánov vo vzťahu k utajovaným skutočnostiam upravuje zákona o ochrane utajovaných skutočností . Podľa ustanovenia § 34 tohto zákona sa každý člen vlády vymenovaním stáva osobou s takzvaným osobitným postavením, na ktorú “sa nevykonáva bezpečnostná previerka”. Tento výklad potvrdzuje aj stanovisko ministerstva spravodlivosti spolu s podpredsedom vlády pre legislatívu, ako aj ministerstva vnútra .

Ustanovenie sa začalo skúmať po tom, ako na mimoriadnom rokovaní výboru na kontrolu činnosti Národného bezpečnostného úradu (NBÚ) vystúpil šéf tohto úradu Roman Konečný. Podľa Konečného mal minister Mikulec 29-krát porušiť zákon tým, že sa neoprávnene oboznamoval s utajovanými dokumentmi zo zahraničia. NBÚ tvrdí, že na nahliadnutie do takýchto dokumentov je potrebný špeciálny certifikát udeľovaný na základe bezpečnostnej previerky, ktorú Mikulec nemá. Úrad preto dokonca podal na ministra trestné oznámenie.

Minister však s interpretáciou úradu nesúhlasí. Podľa hovorkyne ministerstva vnútra ide o rozličný právny názor, či môže minister na základe postavenia člena vlády nahliadať do zahraničných utajených dokumentov.

Ako reakciu na toto obvinenie začala prezidentka zvažovať vymenovanie úradníckej vlády, ak by sa dokázalo porušenie zákona.

stanovisko

ministerstva vnútra

oboznamoval

Podľa

zvažovať


Keď sme začínali v prvej Dzurindovej vláde, tak bola miera nezamestnanosti na Slovensku takmer 20%. Keď sme odovzdávali krajinu Smeru a teda vláde Roberta Fica, tak bola menej ako 10%.

Výrok I. Mikloša hodnotíme ako nepravdu. Podľa žiadnej zo štatistík nebola hodnota nezamestnanosti na začiatku vládneho obdobia prvej Dzurindovej vlády na úrovni 20%. Podľa údajov ŠÚ SR v roku 1998 kedy nastúpila prvá vláda M. Dzurindu bola nezamestnanosť 12,5 %, v roku 1999 už 16,2%, v roku 2000 to bolo 18,6% a v roku 2001 19,2 %. Následne už iba klesala. Miklošov výrok skôr evokuje, že hovorí o stave v akom preberali krajinu, nie o stave, ktorý bol v priebehu vládnutia. I. Mikloš navyše nehovorí pravdu ani v prípade roku 2006 (jún), kedy opäť v žiadnom z ukazovateľov neklesla nezamestnanosť pod 10%. V roku 2006 totiž vláda M. Dzurindu odovzdala krajinu vláde R. Fica kde nezamestnanosť bola podľa ŠÚ SR na úrovni 13,5 %. Pod 10%, podľa ukazovateľa ÚPSVaR klesla až na začiatku volebného obdobia R. Fica (august 2006).

žiadnej zo štatistík
Podľa údajov ŠÚ SR
žiadnom z ukazovateľov


70% rozpočtu vzdušných síl nám zhltne nadzvukové letectvo.

K jednotlivým výstupom vychádzajúcim z analýzy ministerstva obrany a potvrdzujúcim uvedených 70% sme sa nedostali. Výrok hodnotíme ako neoveriteľný.


Takže my sme neriešili na tej koaličnej rade nejakú výšku poplatkov.

Nepodarilo sa nám nájsť údaj o tom, že na koaličnej rade sa riešila výška poplatkov v druhom pilieri.


...mimochodom ten pomer 2:1 tiež vám odporúča Európska komisia a OECD.

Výrok hodnotíme ako neoveriteľný, pretože nemáme k dispozícii údaje, ktoré by potvrdzovali alebo vyvracali výrok P. Freša.


Po druhé. SNS nie je v tom osamotená, ako ste hovorili, že nie je alternatíva (voči eurovalu, pozn.). Samotná pani Merkelová povedala, citujem, záchranný balík eurozóne len kúpil čas. Analytici nezávislí [uviedli, že] vo svojej logike dlhodobo nemôže euroval fungovať.

Spravy.pravda.sk : " Merkelová: Záchranný balík iba kúpil eurozóne čas"

Spravy.pravda.sk


Podarilo sa nám znížiť tú úrokovú sadzbu, za čo si požičiavame, medziročne o 1%.

15. apríla si štát podľa informácií Hospodárskych novín a hlavnespravy.sk požičal za priemerný úrok približne 2,8 % tak, ako to tvrdí Peter Kažimír. Udialo sa tak predajom 10 ročných dlhopisov, ktoré boli predané na aukcii za historicky najvýhodnejších podmienok.

Hospodárskych novín
hlavnespravy.sk
tradingeconomic
ECB
NBS


Krízový štáb minulý piatok dospel k záveru, že hranice prakticky hermeticky uzavrieme a to znamená konkrétne to, že budú nejaké 3 skupiny ľudí, ktorí môžu chodiť cez hranice a to sú tí tzv. pendleri, ktorí bývajú kúsok za hranicou občania Slovenskej republiky, tam je také pásmo 30 kilometrové, čiže dostanú nejakú špeciálnu povolenku. Potom druhá skupina, to sú vodiči nákladných áut, ktorí tiež budú mať nejaké špeciálne oprávnenie, že môžu chodiť a tretia skupina budú rôzni špecialisti.

Slovensko - rovnako ako okolité štáty - zaviedlo kvôli koronavírusu špeciálny režim na hraniciach. Od polovice marca 2020 štát pušťal do krajiny len osoby, ktoré tu mali slovenské občianstvo, trvalý alebo prechodný pobyt. Cudzinci môžu na naše územie vstúpiť len vtedy, ak spadajú pod niektorú z výnimiek. Pre tých, ktorí hranice prekročiť môžu, platí povinná karanténa. Výnimku majú medzinárodní prepravcovia, zdravotníci, pohrebná služba či ľudia s nejakou formou pobytu a práce 30 km od štátnej hranice. Tvrdenie Richarda Sulíka preto hodnotíme ako pravdivé.

zaviedlo pušťal môžu platí Výnimku


Váš minister hospodárstva Miškov pred rokom a pol poskytol podobnú úľavu podobnej firme, dokonca tej istej (Continental), len inej prevádzke, vo výške 45 000 eur na jedno pracovné miesto.

Uznesením vlády SR č. 740 ( 740/2011, doc.) schválila vláda investičnú pomoc pre firmu Continental Matador Rubber, s.r.o vo výške 14 580 000 eur. Predpokladaný počet pracovných miest bol podľa informácií v denníku pravda 324 pracovných miest. V prepočte na jedno pracovné miesto je suma skutočne 45 000 eur. Ministrom hospodárstva bol v tom čase Juraj Miškov, tvrdenie je teda pravdivé.

Uznesením vlády SR č. 740
denníku pravda


V súčasnosti sa viac ako polovica mladých ľudí dostáva do priameho osobného kontaktu s marihuanou, a to čoraz mladšie vekové kategórie ...

Je diskutabilné, čo myslí pod priamym osobným kontaktom strana SaS. Teda či ide iba o určitý vizuálny či iný kontakt s marihuanou alebo sa tým myslí jej spotreba. Predpokladajme však, že ide o užitie tejto drogy.

Ďalej nevieme či pod pojmom mladý ľudia strana SaS myslí mladých ľudí v rámci sveta, Európy alebo Slovenska. Predpokladáme však, že myslí obyvateľov Slovenska, keďže ide o volebný program strany.

Čo hovoria o spotrebe marihuany štatistiky?:

Agentúra SITA uvádza, že v rámci prieskumu ESPAD v roku 2011 zaznamenali výskumníci 43,4 % mladých ľudí, ktorí už niekedy vyskúšali marihuanu.

Výročná správa s názvom Stav drogovej problematiky v Európe za r. 2011 uvádza, že kanabis užilo aspoň raz v priemere 32,0 % mladých dospelých.

Užívanie kanabisu sa zväčša sústreďuje medzi mladými ľuďmi (vo veku 15 – 34 rokov), pričom najvyššie úrovne prevalencie za minulý rok sa vo všeobecnosti uvádzajú medzi osobami vo veku 15 – 24 rokov.

Výskum Flash Barometer 330 (.pdf) z r. 2011 priniesol nasledovné štatistiky v oblasti spotreby marihuany mladými ľuďmi:

Výsledky výskumu ukazujú, že od roku 2004 výrazne stúpol počet opýtaných, ktorí vyskúšali nelegálne drogy (2004: 20,2%, 2009: 30,1%), pričom mierne stúpajúcu tendenciu v užívaní nelegálnych drog sme zachytili v rámci realizovaných každoročných výskumov zameraných na osobné skúsenosti mladých ľudí s nelegálnymi drogami už od roku 2007 (napr. 1999: 19,6%, 2007: 23,8%, 2008: 26,4%, 2009: 30,1%).

SITA
Stav drogovej problematiky v Európe
Flash Barometer 330
Deti, mládež a drogy


Podnikateľské prostredie z hľadiska zaťaženia napríklad daňovo odvodového na Slovensku je najnižšie, keď dáme dohromady dane a odvody je najnižšia v Európe, čiže pri Zákonníku práce.

Podľa OECD (.xls) bol daňovo-odvodový klin pre rodiny s dvoma ďeťmi (štandardný štatistický vzor OECD), ktoré žijú iba z jedného zárobku v roku 2009 nižší v Českej republike, Švajčiarsku, Írsku, Luxembursku a na Islande.

OECD